HƏBS EDİLƏN XANIM BAŞ NAZİRİN MÜAVİNİNİN QARDAŞI NƏVƏSİDİR - Azinforum.az İnformasiya Portalı\nAna səhifə / Aktual / HƏBS EDİLƏN XANIM BAŞ NAZİRİN MÜAVİNİNİN QARDAŞI NƏVƏSİDİR\nHƏBS EDİLƏN XANIM BAŞ NAZİRİN MÜAVİNİNİN QARDAŞI NƏVƏSİDİR\nAğstafada hüquq-mühafizə orqanları tərəfindən saxlanılan məmurlardan biri yüksək rütbəli dövlət rəsmisinin yaxın qohumudur.\nMötəbər mənbədən AzPoltika.info-ya verilən məlumata görə, söhbət icra başçısı Nizaməddin Quliyevin humanitar məsələlər üzrə müavini Lalə Eyyubovadan gedir. O, Baş nazirin birinci müavini Yaqub Eyyubovun qardaşı nəvəsidir.\nMəlumatlara görə, L.Eyyubova bu gün hüquq-mühafizə orqanlarının əməkdaşları tərəfindən Bakıya gətirilib.\nEhtimal edilir ki, onun həbsi də Goranboyda icra başçısının iştirakı ilə həyata keçirilən korrupsiya faktları ilə bağlıdır.\n“Maliyyə Nazirliyi tərəfindən sabiq icra başçısının fəaliyyət dövrü barədə müvafiq yoxlama işləri aparılıb. Lakin yoxlama zamanı koorrupsiya və ya digər neqativ halların aşkar edildiyi barədə hələ ki rayon İcra Hakimiyyətinə heç bir rəsmi məlumat verilməyib”, – deyə İctimaiyyətlə əlaqələr şöbəsi modern.az-a bildirib.\nBildirilir ki, ötən il Nazirlər Kabineti tərəfindən bütün rayonlarda 200-300 nəfərin minimum əməkhaqqı vermək şərtilə işə götürülməsi ilə bağlı qərarından sonra Goranboy İcra Hakimiyətinin tabeliyində olan Təmizlik İdarəsinə də 300 fəhlə ştatı ayrılıb. Lakin Nizaməddin Quliyev həmin ştatlara özünə yaxın müxtəlif vətəndaşların adını yazdıraraq, onlara veriləcək maaş kartlarını özünə götürüb. Yəni adları olub, özləri olmayan işçilərin plastik kartlarından çıxarılan pullar icra başçısının və ətrafının cibinə girib.\nOnun eyni əməlləri Ağstafada da həyata keçirdiyi bildirilir. Təbii ki, bu “əməliyyatları” başçı təkbaşına həyata keçirməyib, müavinləri də iştirak edib. Onların həbsinin də bununla bağlı olduğu bildirilir…\nÖncəki Milyoner bələdiyyə sədrindən Prezidentə şikayət\nNövbəti MƏMMƏDYAROVUN ABŞ-da MİLYONLUQ MƏNZİLLƏRİ ÜZƏ ÇIXDI – Oğlanları Nyu-Yorkun ən bahalı bölgəsində yaşayır + FOTOLAR


Ermənistanı yeni daxili çaxnaşmalar bürüyür\nİlqar Vəlizadə: “İtkilərlə üzləşən, illərlə yalan informasiya alan cəmiyyət artıq başa düşür ki, əslində, vəziyyət hakimiyyətin dediyi qədər yaxşı deyil” Vazeh Əskərov: “Yürüdülən siyasət kökündən səhvdir və Ermənistanı uçuruma aparır”\nErmənistan daxilində xalqla hakimiyyət arasında qarşıdurma dərinləşir. Nəticədə İrəvan küçələri demək olar ki, hər gün mitinqlərə meydan olub. Ziddiyyət özünü Qarabağ məsələsinə münasibətdə də göstərməkdədir. Bundan başqa, hərbiçilərlə erməni hakimiyyəti arasındakı durum da yaxşı deyil. Aprel döyüşlərindən sonra bir neçə ali rütbəli hərbiçilər ordudan qovulub.\nAnalitiklərin fikrincə, döyüşlərdən sonra çatlamış erməni iqtidarının Qarabağ siyasətində də dönüş ola bilər. Siyasi şərhçi İlqar Vəlizadə hesab edir ki, əslində, Ermənistanda bu problemlər gözlənilən idi: "Son zamanların ziddiyyətlərinin kökü ötən illərə qədər gedib çatır. Sadəcə, o vaxtlar vəziyyət indiki kimi gərgin həddə çatmamışdı. Ona görə də daxildəki gərginlik qapalı şəkildə gedirdi. Xaricdən onu müşahidə etmək çətin idi.\nİndi isə vəziyyət tamamilə dəyişib. Ordumuzun təzyiqi nəticəsində Ermənistanın ordu, dövlət quruculuğundakı nöqsanlar üzə çıxdı. Artıq həmin nöqsanları gizlətmək mümkün də deyil. Bunu erməni hakimiyyəti də gözəl başa düşür. Ona görə də insanların hissləri ilə oynamağa başlayıblar. Yaranmış çətinliklərin səbəbini Azərbaycan tərəfinin üstünə atmaq istəyirlər. İtkilərlə üzləşən, illərlə yalan informasiya alan cəmiyyət artıq başa düşür ki, əslində, vəziyyət hakimiyyətin dediyi qədər yaxşı deyil. Cəmiyyət anladı ki, problem Ermənistanın öz hakimiyyətindədir. İndiki vəziyyətdə müharibə ehtimalı artsa, bu, onların xeyrinə olmayacaq. Çünki, Azərbaycan Ordusu tərəfindən növbəti kəskin zərbə Ermənistan siyasi piramidasına birbaşa təsir göstərəcək. Onsuz da sarsıdılmış siyasi piramidanın əsaslarını bir qədər də laxladacaq. Beləliklə hakimiyyət dəyişikləri ssenariləri qaçılmaz olur. Bunu onlar da bilirlər. Ona görə də Vyana danışıqlarını həyata keçirməklə müharibə ehtimalını azaltmağa çalışdılar ki, hakimiyyət problemlərinin həlli ilə məşğul olsunlar. Yəni, cəbhədə gərginləşmə onların xeyrinə deyil. Amma Azərbaycan tərəf şans verib ki, bu müddət ərzində siyastlərində dəyişiklik etsinlər. Xüsusi ilə də Qarabağla bağlı siyasətlərinin dəyişməsini gözləyirik. Əgər dəyişiklik olmasa, vəziyyət bir daha pisləşəcək. Beləliklə Ermənistan daxilində hakimiyyəti dəyişmək ssenariləri gündəmə gələcək".\nTarix üzrə fəlsəfə doktoru Vazeh Əskərov bildirir ki, Ermənistan hakimiyyətində yaranmış böhranı təkcə aprel hadisələri ilə əlaqələndirmək düzgün olmazdı: "Lakin Qarabağ ətrafında baş vermiş məlum 4 günlük müharibə və Azərbaycan Ordusunun düşməndən kəskin şəkildə fərqli üstünlüyə malik olması, eləcə də ermənilərin verdiyi itkilərin real sayı və cəmiyyətə söylənilmiş əsassız açıqlamalar vəziyyəti daha da gərginləşdirdi. Diqqət yetirsək görərik ki, Ermənistan hakimiyyəti öz mövqelərini saxlamaq üçün növbəti dəfə Qarabağ problemini ortaya atır.\nAvropa ölkələrinə olan miqrasiya statistikasına nəzər salsaq, görərik ki, Ermənistan ildən-ilə boşalır. Onlar daha rahat həyat axtarışında xarici ölkələrə kütləvi miqrasiya etmək məcburiyyətindədirlər. Digər tərəfdən regionda baş verən hadisələri diqqətə alsaq görərik ki, Ermənistan heç bir qonşu dövlətlə normal münasibət saxlamır. Vaxtaşırı öz ərazisini genişləndirmək üçün müxtəlif problemlər ortaya atır. Yürüdülən siyasət kökündən səhvdir və Ermənistanı uçuruma aparır. Tarixi araşdırma etdikdə ermənilərin bölgədə xristian əhalinin artırılması məqsədilə bu torpaqlara köçürülməsi faktlarını görürük. Etiraf etməliyik ki, bu xalq digər müxtəlif xalqlar arasında, xüsusən də müsəlman əhali arasında rahat yaşayır, dillərində danışır və uyğunlaşırlar. Bunu biz İran, Türkiyə, Livan, Azərbaycan və s. ölkələrdə görə bilərik. Ancaq bir nüansı dəqiqləşdirmək lazımdır ki, mahnılarımızı, muğamlarımızı belə oxuyur. yeməklərimizi, mədəni incilərimizi özününküləşdirirlər. Eləcə də işğal etdikləri Qarabağ və ona bitişik rayonlarımız və orada olan acınacaqlı vəziyyət. İndi gəlin, Qarabağ bölgəsində yerləşən bizim rayon, kəndlərə və orada yaradılmış infrastruktura baxaq. Məgər bu işğal olunmuş torpaqlarla eynidirmi? Əgər ermənilərə Qarabağ lazım olsaydı, işğal etkilkəri torpaqlarda heç olmasa, bir daşı daş üzərinə qoyardılar".


Palitra qəzeti Türkiyə və ABŞ-ın arasında “Menbic düyünü”\nTürkiyə və ABŞ-ın arasında “Menbic düyünü”\nTarix: 17.02.2018 | Saat: 00:55:00 | E-mail | Çapa göndər\n“ABŞ Menbic bölgəsinin və Menbic şəhərinin müttəfiq qüvvələrin nəzarətində olmasını istəyir, başqa hər hansı bir gücün bura daxil olmasını istəmir”\n“2016-cı ildə ABŞ Menbiclə bağlı Türkiyəyə söz vermişdi, bu sözlər yerinə yetirilmədi. Türkiyənin tələbləri qətidir: PYD/PKK bölgəni tərk etməlidir”\nTürkiyə Prezidenti Rəcəb Tayyib Ərdoğan Ankarada səfərdə olan Amerika Birləşmiş Ştatlarının dövlət katibi Reks Tillersonu qəbul edib. Görüşdə ABŞ-ın PYD/PKK terror qruplaşmalarına dəstək verməsi səbəbindən son vaxtlar iki ölkə arasında yaranan etimadsızlıq və qarşılıqlı maraq doğuran digər məsələlər müzakirə edilib. Həmçinin tərəflər beynəlxalq mövzularla bağlı fikir mübadiləsi aparıblar.\nDövlət Departamentinin nümayəndəsi bildirib ki, Reks Tillersonun Türkiyə prezidenti Rəcəb Tayyip Ərdoğanla Ankarada keçirilən görüşü məhsuldar olub: “Onlar ABŞ-Türkiyə münasibətlərinin qarşılıqlı maraqlar əsasında inkişaf etdirilməsi istiqamətində məhsuldar və açıq danışıqlar aparıblar. Türkiyə XİN rəhbəri Mövlud Çavuşoğlu keçiriləcək görüş zamanı NATO üzrə mühüm müttəfiqimizlə danışıqlarda irəliləyişin davam etdiriləcəyinə ümid edirik”. Türkiyə prezidenti administrasiyasındakı mənbə bundan əvvəl bildirib ki, Ərdoğan və Tillerson regional problemləri, xüsusən, Suriya və İraqdakı vəziyyəti, habelə ikitərəfli münasibətləri və terrorla mübarizəni müzakirə ediblər. Məlumata görə, bu məsələlərlə bağlı Türkiyənin gözləntiləri açıq şəkildə Amerika tərəfinə açıqlanıb. ABŞ dövlət katibi Reks Tillerson Türkiyəyə səfəri çərçivəsində Ankarada həmkarı Mövlud Çavuşoğlu ilə də görüşüb. Görüşdən sonra mətbuat konfransı olub. M.Çavuşoğlu bildirib ki, ABŞ-ın PYD/PKK terror qruplaşmalarına dəstək verməsi, FETO terror təşkilatı ilə mübarizə və digər məsələlərə dair Türkiyənin qətiyyətli mövqeyi bir daha ABŞ rəsmisinin diqqətinə çatdırılıb.\n“Ankarada Tillersona YPG-nin Fırat çayının şərqinə çəkilməsi, Menbicdə isə türk və amerikan əsgərlərinin birlikdə yerləşdirilməsi təklif olunub”\nNazir təəssüf hissi ilə qeyd edib ki, ABŞ rəsmilərinin bu vaxta qədər Türkiyənin təhlükəsizliyinə zərər vuran məsələlərlə bağlı verdikləri vədlər yerinə yetirilməyib. Türkiyənin tələbləri qətidir: PYD/PKK bölgəni tərk etməlidir. Türkiyənin Suriya ilə sərhəd boyunca təhlükəsizliyinin təmin olunmasına dair narahatlığını ciddi qəbul etdiklərini deyən R.Tillerson bildirib ki, bölgədəki proseslərlə bağlı Türkiyə ilə birlikdə hərəkət etmək niyyətindədirlər: “Suriya məsələsi ciddidir və bu problemi çözmək üçün birgə addımlar atmalıyıq. Biz birlikdə Suriyadakı bütün problemləri dəyərləndirəcəyik. Birlikdə hərəkət edəcəyik. “İŞİD”-lə mübarizə aparacağıq. Ərazilərin təhlükəsizliyini təmin edəcəyik. Görüləcək çox iş var. Sürətlə başlamalıyıq. Bu istiqamətdə iş aparacaq ilk qrup martın ortasında toplanacaq. Lakin vacib bir hal olduqda biz gözləməyəcəyik, hərəkət edəcəyik”. Reks Tillerson Türkiyənin Suriyanın Afrin bölgəsindən sonra Menbic bölgəsinin PKK terror təşkilatının Suriya qolu PYD/YPG-dən təmizləməyi planlaşdırmasına da münasibət bildirib. NTV telekanalının məlumatına görə, Tillerson deyib ki, Menbic strateji cəhətdən çox önəmli bir şəhərdir, ABŞ Menbic bölgəsinin və Menbic şəhərinin müttəfiq qüvvələrin nəzarətində olmasını istəyir, başqa hər hansı bir gücün bura daxil olmasını istəmir. Türkiyənin xarici işlər naziri Mövlud Çavuşoğlu isə bildirib ki, PYD/YPG-nin hücumları nəticəsində Türkiyədə insanlar həyatını itirir: “2016-cı ildə ABŞ Menbiclə bağlı Türkiyəyə söz vermişdi, bu sözlər yerinə yetirilmədi. Bir dəfə PYD/YPG-nin Fərat çayının şərqinə çəkildiklərini anlatmaq üçün Türkiyədən bir heyət çağırıldı. Daha sonra gördük ki, PYD/YPG Menbicdən çıxarılmayıb. Menbic əhalisinin 95 faizi ərəbdirsə, PYD/YPG-nin burada olması heç vaxt sabitliyi təmin etməz. PYD/YPG-nin Menbicdən çıxması lazımdır”. Tillerson ABŞ və Türkiyə arasında ortaq mexanizm yaradılacağını və ilk növbədə Menbic məsələsinin müzakirə olunacağını, bütövlükdə Suriyanın şimalı ilə bağlı müzakirə aparılacağını qeyd edib: “Suriyada parçalanma olmadan münaqişənin həllinə nail olmaq istəyirik. Türkiyə ilə münasibətlərimiz davamlı və strateji xarakter daşıyır. ABŞ və Türkiyənin Suriyada birlikdə çalışması önəmlidir”. “Röyters bildirir ki, Ankarada Tillersona YPG-nin Fırat çayının şərqinə çəkilməsi, Menbicdə isə türk və amerikan əsgərlərinin birlikdə yerləşdirilməsi təklif olunub.


Telekommunikasiya 30 Noyabr 2018 21:31 (UTC+04:00)\nAzərbaycanın ilk mobil operatoru və ən sürətli mobil internet provayderi olan Bakcell şirkəti özünün yeni “DaimOnline” tarif paketlərini abunəçilərinə tanıtmaq məqsədilə universitet tələbələri üçün maraqlı aksiya təşkil edib.\nŞirkətdən Trend-ə verilən məlumata görə, 28-30 noyabr tarixlərində keçirilmiş aksiya çərçivəsində Bakcell Azərbaycan Tibb Universitetində xüsusi “DaimOnline” stendi quraraq universitet tələbələrinə “Green Box”, “İnsta Print” və digər maraqlı oyunlar və əyləncələrdə iştirak edib müxtəlif hədiyyələrə sahib olmaq imkanı verib. Stenddə təşkil edilmiş maraqlı aksiyada iştirak etmiş yüzlərlə tələbə həmçinin yeni “DaimOnline” tarif paketləri barədə ətraflı məlumat əldə ediblər.\nAzərbaycanın ilk mobil operatoru və ən sürətli mobil internet provayderi olan Bakcell şirkəti müasir mobil kommunikasiya xidmətləri istifadəçilərinə geniş çeşiddə məhsullar təklif edir. Şirkət öz abunəçilərinə ən mükəmməl 4G/LTE mobil internet xidməti göstərir.


Dünyanın bu günü - 06.03.2020\n00:00 06 Mart 2020 280\n1. Azərbaycan Xalq Cümhuriyyətinin qurucularından Məhəmməd Əmin Rəsulzadənin anım günüdür.\n2. Azərbaycan Xalq Cümhuriyyəti ordusunun qurucularından olan general-mayor İbrahim ağa Musa ağa oğlu Usubov 1872-ci il martın 6-da Qazax rayonunun Salahlı kəndində doğulub.\n3. Qazax alimi, tarixçisi, etnoqrafı, folklorçusu, səyyahı, maarifçisi, Rusiya Ordusu Baş Qərargahının zabiti, kəşfiyyatçı Çokan Çingiz oğlu Vəlixanov 1835-ci il martın bu günü Qazaxıstanın Kokçetav (Göycədağ) vilayətinin Kuşmurun qəsrində dünyaya göz açıb.\n4. Kimya elmləri doktoru, professor, AMEA-nın həqiqi üzvü Əjdər Əkbər oğlu Məcidov 1938-ci il martın 6-da Bakı şəhərinin Sabunçu qəsəbəsində anadan olub.\n5. Sovet dövlət xadimi, SSRİ-nin fəxri neftçisi, Azərbaycan neft sənayesi nazirinin müavini, “Azneft” Birliyinin rəisi Nikolay Kostantinovic Baybakov\n6 mart 1911-ci ildə Bakının Sabunçu kəndində neftçi ailəsində doğulub. 6. Dünyanın ilk qadın kosmonavtı, Sovet İttifaqı Qəhrəmanı, general-mayor Valentina Vladimirovna Tereşkova 1937-ci il martın bu günü Rusiyanın Yaroslavl vilayətinin Tutayev rayonunun Böyük Maslennikovo kəndində dünyaya gəlib.\n7. Kolumbiyalı yazıçı, jurnalist Qabriel Qarsia Markes 1928-ci ilin bu günü Kolumbiyanın Arakataka şəhərində anadan olub.\n8. 20 yanvar şəhidi Zəbulla Xeyrulla oğlu Əliyev 1946-cı il martın bu günü Sabirabad rayonunun Kürkəndi kəndində doğulub.


Manipulyatorlar — Vikipediya\nManipulyatorlar-kursoru idarə etmək istifadə olunan xüsusi qurğulardır.Maus kompüterlə xüsusi blok-adapter vasitəsi ilə kabellə əlaqələnmişdir və onun hərəkətləri displeyin ekranında kursorun uyğun yerdəyişmələrinə çevrilir. Qurğunun yuxarı hissəsində hərəkətin başlanğıcını və sonunu verməyə, menü seçilməsini həyata keçirməyə və s. imkan verən idarəedici düymələr yerləşir.\nCoystik adətən qol dəstəkdir hansının ki şaquli vəziyyətdən meyl etməsi kursorun monitorun ekranında uyğun istiqamətdə yerdəyişməsinə gətirir. Tez-tez kompüter oyunlarında istifadə olunur.Bəzi modellərdə coystiklərdə təzyiq vericisi montaj edilir. Bu halda istifadəçi dəstəyi nə qədər qüvvətli sıxırsa,kursor displeyin ekranında o qədər cəld hərəkət edir.\nTrekbol- korpusun yuxarı hissəsinin daxilində qurulmuş kürəcikli kiçik qutudur.İstifadəçi əllə kürəciyi fırladır və uyğun olaraq kursorun yerini dəyişir.Mausdan fərqli olaraq, trekbol kompüterin yanında sərbəst məkan tələb etmir, onu tez-tez noutbukun korpusu daxilində quraşdırırlar.\nDicitayzer hazır təsvirlərin(çertyoj, xəritə) rəqəm formasına çevrilməsi üçün qurğudur. Masa üzərində yerləşən müstəvi panel planşetdən və planşetdə mövqeyin göstərilməsinə kömək edən xüsusi alət - qələmdən ibarətdir. Qələmin planşet üzrə yerdəyişməsi zamanı onun koordinatları yaxın yerləşən nöqtələrdə qeyd olunur hansılar ki, sonra kompüterdə tələb edilən ölçü vahidlərinə çevrilirlər.\nMənbə — "https://az.wikipedia.org/w/index.php?title=Manipulyatorlar&oldid=3019761"\nBu səhifə sonuncu dəfə 3 avqust 2014 19:41 tarixində redaktə edilib.


NCS Şeffild - Element Cəmiyyətinə qarşı öhdəlik\nNCS Şeffildə qarşı öhdəlik\nNCS ŞEFFIELD-a borcumuzdur\nBütün gənclər üçün təhlükəsiz və əlçatan olan sosial cəhətdən qarışıq proqramı həyata keçirmək bizim məqsədimizdir.\nBiz müxtəlif ehtiyacları olan gəncləri yerləşdirmək üçün əlimizdən gələni edirik və bu, hər halda bir halda həyata keçirilir. Gənclərin və ya valideynlərin tətbiqinə tibbi / dəstək ehtiyaclarını göstərdikləri yerlərdə, daha çox məlumat əldə etmək və mümkün olan ən yaxşı həlli üçün iştirak edən bütün tərəflərlə işləmək üçün kontakt müzakirə aparacağıq.\nProqram çərçivəsində iştirakçıların, işçilərin, könüllülərin və tərəfdaşların təhlükəsizliyinin təmin edilməsinə sadiqik. Biz çox təcrübəli tərəfdaşlarla işləyirik, tam təlim keçmiş kadrları işləyirik və bütün müvafiq qanunvericiliyinə riayət edirik. Biz də iştirakçılardan sadə davranış qaydalarına riayət etmələrini tələb edirik.\nYüksək təcrübəli tərəfdaşlar\nNCS proqramımız gənclərlə işləmək üçün böyük təcrübəyə malik olan bir qrup təşkilatın dəstəyi ilə verilir. Biz yerli şuralar və məktəblərin dəstəyi ilə fəaliyyət göstərir.\nTəlim olunan heyət\nBütün fəaliyyətlər zamanı gənclərin təcrübəli müəllimlər və ya mentorları müşayiət edirlər, gənclərin nisbəti isə 1 olacaq: 7. Fəaliyyət mərkəzində bütün açıq fəaliyyətlərə tam ixtisaslı müəllimlər rəhbərlik edir. Hər bir komanda proqramın əksəriyyəti üçün davamlı bir mentor tərəfindən idarə olunur. Bütün heyət diqqətlə seçilir, təslim olan və verdikləri bütün fəaliyyətlərdə öyrədilir. Element tərəfindən işləyən hər kəsin DBS-lə (əvvəllər CRB kimi tanınmış) yoxlanılması tələb olunur.\nBütün müvafiq qanunvericiliyin uyğunluğu\nBiz bütün müvafiq qanunvericiliyin tələblərini yerinə yetiririk və müvafiq olaraq, açıq fəaliyyət tərəfdaşlarımız Adventure Activities Lisenziyalaşdırma Qaydaları 2004 altında lisenziyalaşdırılır. Biz (və ya tərəfdaşlarımız) bütün fəaliyyətlər üçün ətraflı risk qiymətləndirmələrini hazırlayırıq. Bütün heyət proqram zamanı yaranan riskləri müəyyən etmək, tanıymaq və azaltmaq üçün hazırlanır.\nNCS bütün mövzunu çətinləşdirir və özünü itələyir. Biz öhdəlik, fədakarlıq və həvəs gözləyirik. İştirakçılar proqram zamanı sadə davranış qaydalarına riayət etmək üçün məsuliyyət daşıyırlar. Bir iştirakçı bu davranış kodunu ciddi və ya əziyyətlə pozduqda, proqramı tərk etmələrini istəməyimiz lazımdır. Bu halda, gənc evə qayıtmaq məcburiyyətində qalacaq.\nİştirakçı Davranış Kodeksi\n1. Təhlükəsizlik qaydalarına və qanunlara əməl edin\n2. Yalnız bir Mentor ilə site tərk\n3. Digər insanların otaqlarında və ya mənzillərində gedir\n4. 10.45pm sonra otaqda olun\n5. Spirt, qanunsuz dərman və ya penkniv yoxdur\n6. Hörmət və digər insanları daxil edin


Dünyada hər 5 saniyədə bir uşaq acından ölür | TRT Azerbaycan\nDünyada hər 5 saniyə...\nDünyada hər 5 saniyədə bir uşaq acından ölür\nFAO-nun İtaliyanın paytaxtı Romadakı ofisində keçirilən iclasda baş direktor Xose Qratsiano de Silva (Jose Graziano da Silva) dünyada aclıq çəkənlərin üç dəfə artdığını bildirib.\n12.09.2018 ~ 16.03.2019\nBirləşmiş Millətlər Təşkilatı (BMT) Qida və Kənd Təsərrüfatı Qurumunun (FAO) Dünya Ərzaq Proqramı (WFP), BMT-nin Uşaq Fondu (Baş Məclisi UNİCEF), Dünya Səhiyyə Təşkilatı (WHO) və Beynəlxalq Kənd Təsərrüfatı İnkişaf Fondu (IFAD) iş birliyilə "Dünyada ərzaq təhlükəsizliyi və qidalanmanın vəziyyəti" adlı hesabat hazırlayıb.\nFAO-nun İtaliyanın paytaxtı Romadakı ofisində keçirilən iclasda baş direktor Xose Qratsiano de Silva (Jose Graziano da Silva) dünyada aclıq çəkənlərin üç dəfə artdığını bildirərək deyib: “2017-ci ildə 821 milyon insan yetərsiz bəslənib. Keçən il açlıq daha çox münaqişələr, bu il isə iqlim dəyişikliyilə bağlı olub. İqlim dəyişikliyi ərzaq çatışmazlığına çox böyük təsir edib.”\nWFP-nin icraçı direktoru Devid Bisli (David Beasley) isə öz çıxışında bu sözləri vurğulayıb: “Dünyada hər 5 saniyədə bir uşaq acından ölür. Yer kürəsində 300 trilyon dollarlıq maddi nemət var ikən bu vəziyyət qəbul edilə və bağışlana bilməz… Həm qarşıdurmalar, həm iqlim dəyişikliyinin təsirləri son dərəcə ciddi və böyükdür. 22-23 milyon arası adam ancaq iqlim dəyişikliyindən əziyyət çəkir və yerlərini tərk edirlər.”\n“Dünyada ərzaq təhlükəsizliyi və qidalanmanın vəziyyəti" başlıqlı hesabatda aclıq çəkən insan sayının artdığı belə yazılıb:\n"2017-ci ildə 821 milyona çatan dünyadakı ac insan sayı hər 9 nəfərdən biri deməkdir. Vəziyyət Cənubi Amerika və Afrikanın əksər bölgəsində getdikcə pisləşir. İqlim dəyişikliyi kənd təsərrüfatı mövsümlərinə ciddi təsir edir. Quraqlıq və sellə yanaşı münaqişə və iqtisadi böhranlar aclığın artmasına yol açır.\n2017-ci ildə 5 yaşdan kiçik təxminən 151 milyon uşaq pis qidalanıb və həyatını dəyişib. 2012-ci ildə bu rəqəm 165 milyon idi. Qlobal olaraq isə Afrika və Asiyada böyüməmiş uşaqların sayı 39 – 55 faiz arasındadır.”\nEtiketlәr: uşaq , aclıq , Beynəlxalq Kənd Təsərrüfatı İnkişaf Fondu , Birləşmiş Millətlər Təşkilatı (BMT) Qida və Kənd Təsərrüfatı Qurumu\nİki avtobusun toqquşması nəticəsində 60-dan artıq sərnişin ölüb\nQananın qərbində iki avtobusun toqquşması nəticəsində 60-dan artıq sərnişin ölüb.\nYeni Zelandiyada məsciddə oxunan azan dövlət televiziyasında canlı yayımlandı\nKirstçörçdəki Alnoor və Linvud məscidlərində həyatlarını itirənlər üçün Yeni Zelandiyanın bütün şəhərlərində anım tədbirləri keçirildi.\n"Ağlama divarı"nda dua edən Pompeo\nABŞ-ın Dövlət katibi Mayk Pompeo İsrailin Baş naziri Benyamin Netanyahunun müşayiətində işğal altındakı Şərqi Qüdsün Tarixi Şəhər bölgəsindəki Əl-Əqsa məscidinin qərb divarı olan Burak divarını (Ağlama divarı) ziyarət edib.\nBMT Trampın açıqlamasına reaksiya göstərdi\nBMT ABŞ prezidenti Donlad Trampın İsrailin işğalındakı Qolan təpələrinə dair qalmaqal yaradan açıqlamasına reaksiya göstərdi.\nTarixdə bu gün: 21 mart 21.03.19 12:12:00


“Qarnını və orada olanları unutma” » Shia.AZ EhliBeyt.Info İslami maarif saytı. I SonUmidTV Media\nAna səhifə » İSLAM VƏ UMUMI » İbrətamiz Hekayə » “Qarnını və orada olanları unutma”\n09 sentyabr 2016 3 985 İSLAM VƏ UMUMI / İbrətamiz Hekayə 0\n"Qarnını və orada olanları unutma”\nİnsan nə yediyinə diqqət etməlidir. Ürəyin qəsavətinə səbəb olan şübhəli, haram yeməklərdən uzaq durmalıdır.\nİlahi həyanın nişanələrindən biri budur ki, insan nə yediyinin fərqində olmalıdır. Əgər insan əlinə keçən hər şeyi içəri ötürsə və haram loğmanı yeməkdən çəkinməsə, get-gedə qəlbini qəsavət basacaq, ürəyindəki ilahi nur öləziməyə başlayacaq. İnsan nə yediyinə diqqət etməlidir. Ürəyin qəsavətinə səbəb olan şübhəli, haram yeməklərdən uzaq durmalıdır. Belə olmazsa onda ibadətə meyl zəifləşəcək və ürəyində Allah qorxusu, Behişt şövqü və Allah dərgahına yaxınlaşmaq hissi əmələ gəlməyəcəkdir. Deməli, ilahi həyanın yaranması üçün qarına və orada yer tutan yeməklərə diqqət edilməsi zəruridir. Quranii-Məcid insana tövsiyə edir ki, nə yediyinə fikir versin: "(Ey) insan, nə yediyinə bir bax!” (Əbəsə, 24)\nİnsan bütün cəhətlərə riayət etməlidir və öz yeməyini hərtərəfli yoxlamalıdır: onun yeməyi sağlam, tibbi normalara uyğun, halal və pakizə olmalıdır. Əshabi-Kəhf Allahın ən üstün bəndələri olaraq şirk və bütpərəstlik sistemini buraxıb, özlərinə Daqyanus dövranının küfrlə dolu etiqadi çəngindən nicat verdilər. Quranın dediyinə görə onlar yeməklərin ən təmizini, halalını seçib yeyirdilər. Qurani-Məcid Əshabi-Kəhfin başına gələnləri nəql edəndən sonra belə buyurur:"Birinizi bu gümüş pullarla göndərin getsin şəhərə, baxıb görsün hansı yemək daha yaxşıdır, alıb gətirsin sizə.”(Kəhf, 19 )\nHaram malın insanı azdırmasına və haqqdan uzaqlaşmasına, Allah və ilahi övliyalar qarşısında üsyan etməsinə səbəb olan təsirini nəzərdə tutaraq, İmam Hüseyn (ə) düşmən qoşununun onun sözlərinə məhəl qoymadığını görəndə belə buyurdu: - "Sizin hamınız mənim əmrimə asi oldunuz, dediklərimə də qulaq asmırsınız. Bəli, sizin qarınlarınız haramla dolmuşdur və ürəklərinizə möhür vurulmuşdur.” (Biharul-ənvar, c.45, səh. 8)\nBəli, haram yemək insanın ürəyini elə bərkidir, elə qəsavətə salır ki, hətta Peyğəmbərin (s) övladının üstünə qılınc da qaldırmağa hazır olur. Bu səbəbdən də Peyğəmbər (s) ilahi həyanın yaranma şərtlərindən birini insanın öz yeməyinə diqqət etməsində görür.\n"Başını və onda olanlara, yəni gözə, qulağa, dilə nəzarət et.”\nİlahi həyanın üçüncü əlaməti budur ki, insan baxıb görsün başında hansı fikri bəsləyir, ağlından hansı arzular, havalar keçir. Əgər xəyalını batil fikirlərdən ələyib təmizləsə və həmçinin qəlbinin təmizliyinə çalışsa, ilahi həyanı orada yerləşdirə biləcəkdir.


İlham İsmayıl: “Dini radikallar məqam gözləyirlər, ancaq nəzarətsiz deyillər” - MINVAL.INFO\n“Azərbaycanda dini radikalizm, ekstremizm təhlükəsi həmişə aktualdır. Lakin təhlükənin səviyyəsinin pik nöqtəsi və enmə dövrü olur”. Bu sözləri “Yeni Müsavat”a sabiq MTN polkovniki, təhlükəsizlik mövzusunda ekspert İlham İsmayıl ötən həftə Əfqanıstan, Pakistan və Suriyada döyüşlərdə iştirak etmiş bir qrup azərbaycanlı terrorçunun yaxalanması barədə danışarkən bildirdi.\nOnun sözlərinə görə, İŞİD Suriyanın yarısını işğal etmişdi: “Amma getdikcə zəifləməyə və geri çəkilməyə başlayıblar. Azərbaycanda da vəhabi adlanan şəxslər zaman-zaman radikallıq nümunəsi göstəriblər. Sadəcə, xüsusi xidmət orqanlarının sayəsində onların səyləri azalıb. Üstəgəl, İŞİD-ə qoşulan azərbaycanlılardan ölənlər oldu və cəmiyyətdə pis münasibətlə qarşılaşdıqlarını anladılar.Onlar elə bilirdilər ki, guya vuruşub cənnətə düşəcəklər. Gördülər ki, etdikləri mənasızdır. Amma təhlükə hər zaman var. Çünki onlar məqam, zaman gözləyirlər”.\nİ.İsmayılın fikrincə, vəhabi adlanan həmin adamlar üzdə görünməsələr də, himayədarlarının təlimatına bənddirlər: “Ancaq o demək deyil ki, nəzarətsizdirlər. Mənim fikrimcə, həbslərlə yanaşı maarifləndirmə də olmalıdır.\nDini Komitə bu istiqamətdə formal mübarizə aparır. Dövlətin ciddi diqqəti və proqramı olmalıdır, televiziyalar maarifləndirmə ilə məşğul olmalıdırlar”.\nEkspertin sözlərinə görə, həmin dini radikallar üçün millətdən əvvəl hümmət anlayışı gəlir: “Ona görə cəmiyyətdən özlərini ayırırlar, təcrid edirlər, bizi kimi adi adamlarla ünsiyyətdən qaçırlar. Amma onların fəaliyyəti həm də özlərinin başına bəlalar gətirir. İraqda, Suriyada ölənlərin uşaqları başlı-başsız qalırlar”.\nQeyd edək ki, Dövlət Təhlükəsizliyi Xidmətinin kompleks mübarizə tədbirləri çərçivəsində “Abu İbrahim Dağıstani” dini ləqəbi ilə beynəlxalq terror təşkilatlarında partlayıcı qurğular üzrə mütəxəssis kimi fəaliyyət göstərən 1971-ci il təvəllüdlü Güləliyev Bəhram Tağıbəy oğlu 2003-cü ildə qeyri-leqal yollarla Əfqanıstan ərazisinə keçib və oradakı qanunsuz silahlı birləşmələrə qoşulduğu müəyyən edilib.\nBəhram Güləliyev barəsində başlanılan cinayət işi üzrə beynəlxalq axtarış tədbirləri çərçivəsində, sonuncu Pakistan İslam Respublikasında saxlanılaraq 2019-cu ilin oktyabrında Azərbaycana ekstradisiya edilib.\nBəhram Güləliyev beynəlxalq terror təşkilatlarını kimyəvi maddələrdən istifadə etməklə hazırladığı partlayıcı qurğularla təchiz edib, əcnəbilərdən ibarət qanunsuz silahlı birləşmələrin tərkibində partlayıcı qurğuların hazırlanması üzrə təlimlər aparıb, eləcə də Azərbaycan vətəndaşlarını həmin silahlı münaqişələrə cəlb edib.\nDigər üzvləri ilə birlikdə Suriya ərazisinə keçərək orada dini düşmənçilik zəminində aparılan döyüşlərdə iştirak edən 1988-ci il təvəllüdlü Süleymanov Telman Çərkəz oğlu, 1986-cı il təvəllüdlü Qasımov Elçin Tofiq oğlu, Abbasov Rasi Yaşar oğlu ifşa olunaraq saxlanılıblar.\nTarix: 2019/10/17 9:40\n“Rusiya ilə Azərbaycan arasında, iki ölkənin xalqları arasında yüksək səviyyəli inteqrasiya bərqərar olub.\nİstanbul bələdiyyəsinin başqanı Əkrəm İmamoğlu barəsində danışılanlar və özünün düşüncələri haqda… “Tez-tez uşaqlıq dostlarımla bir araya gəlirəm\n“Azərbaycanın işğal olunmuş Dağlıq Qarabağ bölgəsində işğalçı Ermənistanın təşkil etdiyi qeyri-qanuni “seçkilərin” və qondarma “andiçmə” şousunun təşkili\nSərdar Cəlaloğludan Əli Kərimli və Milli Şuraya istehza dolu sözlər, sərt ittihamlar\nADP sədri: “Birinci xarici pasportunuzu alın, sonra gəlin hakimiyyətə” “Əli Kərimli bu günə qədər müttəfiqlik etdiyi hər\nSiyavuş Novruzov Əli Kərimlini miqrant alverində ittiham etdi\nMilli Məclisin plenar iclasında çıxış edən komitə sədri Siyavuş Novruzov qeyd etdi ki, insan alverinin əsas elementlərindən\nXİN rəsmisi: “Ermənistanın danışıqlar prosesini uzatmasına icazə verilməyəcək”\n“Ermənistan tərəfi bir şeyi düzgün dərk etməlidir ki, Dağlıq Qarabağ danışıqları prosesinin əsas məqsədi, münaqişənin nəticələrinin aradan\n“Sentyabradək dünyanın yeni siyasi düzəni ilə bağlı ilkin işartıları görə biləcəyik”- politoloq\nElçin Mirzəbəyli: “Ola bilsin ki, Rusiya Suriyadan çəkilsin, çünki bu müharibə ölkədə vətənpərvərlik əhval-ruhiyyəsini gücləndirmək üçün artıq


İlqar Məmmədov azadlığa buraxıldı - FOTO » Manevr.az\nReAl partiyasının sədri İlqar Məmmədov azadlığa buraxılıb. Bu barədə Şəki Apellyasiya Məhkəməsində keçirilən prosesdə qərar qəbul edilib.\nXatırladaq ki, İ.Məmmədov İsmayıllı hadisələri bağlı həbs olunmuşdu.\nİlqar Məmmədov 2009-cu ildən Respublikaçı Alternativ hərəkatının sədridir.\nO, 1988-1989-cu illərdə Sovet ordusunda xidmət etdikdən sonra, Lomonosov adına Moskva Dövlət Universitetinin tarix fakültəsini və Budapeştdə Mərkəzi Avropa Universitetinin siyasi elmlər fakültəsini bitirib. 1994-2000 - Bakı Dövlət Universitetində elmi işçi vəzifəsində çalışarkən Azərbaycanda ilk dəfə parlament səsvermələrin riyazi təhlil metodikasını təklif və tətbiq edib.\nİ.Məmmədov 2013-cü il fevralın 4-də İsmayıllı hadisələri ilə bağlı istintaqa çağırılmış və barəsində həbs-qətimkan tədbiri seçilib. Daha sonra Məhkəmə Cinayət məcəlləsinin 221 və 315.2 maddələri ilə ittiham edilərək 2014-cü ilin martın 17-də 7 il azadlıqdan məhrum edilmə ilə bağlı qərar verilib.


“Real”ın heyəti köklü şəkildə dəyişəcək – Zidanın yeni siyahısı » www.STIMULXEBER.az\nTarix:13-03-2019, 12:42 Baxış Sayı:17\nZidan heyəti xeyli dəyişməyi düşünür. Hər halda, əsas heyətdə ciddi dəyişiklik olacaq. Klub rəhbərliyi yeni transferlər üçün ona 350 milyon avro ayırmağa hazırdır.\nQaret Beylin heyəti tərk edəcəyi söylənilirdi. Amma indi Zidanın onu ehtiyat oyunçu kimi gördüyü bildirilir. Beyldən başqa, Tibo Kurtua, Toni Kroos, Kazemiro və Vinisius Junior da “Real”da qala bilər.скачать dle 10.6фильмы бесплатно


Ana Səhifə - REPORTAJ - Bu dünyadan son gedişin xərcləri: Yaşamaq ölməkdən daha ucuzdur ...\nÖlüm haqdır. Bir gün hər kəs bu dünyadan köçür. Mərhumu layiqincə yola salmaq isə onun yaxınlarının borcudur. "Layiqincə" sözünü təsadüfən qeyd etmədik. Azərbaycanda bu sözü deyərkən ilk ağla gələn mərhumun son mənzilə yola salınması, üstəlik, sonrakı proseslərin xərcini çəkmək olur. Xərclər isə çoxdur. Məsciddə yuyulma, məzarlıqda yer, ehsan süfrəsi və s. Bütün bu prosesler üçün kifayət qədər pul tələb olunur. Qısa müşahidədən sonra rahatlıqla deyə bilərik ki, bu dünyada yaşamaq ölməkdən daha ucuzdur. Modern.az saytının əməkdaşı yolunu Sumqayıt şəhər qəbiristanlığından salaraq bu dünyadan son gedişin xərcləri ilə maraqlanıb.\n-Salam dayı, bizə çadır lazımdır?.


Avropa Məhkəməsindən Öcalanla bağlı qərar\n18 Mart 2014 15:31\nAvropa İnsan Haqları Məhkəməsi (AİHM) Abdullah Öcalanla bağlı qərarını açıqlayıb. Anspress-in məlumatına görə, Avropa Məhkəməsinin qərarında həbsxanaların cəhənnəm olmamasına diqqət çəkilib.\nQərarda Avropa İnsan Haqları razılaşmasının maddələrindən birinin pozulduğu qeyd edilib. AİHM razılaşmanın qeyri-insani və təhqiredici münasibətdən bəhs edən maddəsi ilə bağlı Türkiyənin bəzi məqamları pozduğu, bəzilərinə isə riayət etdiyi açıqlanıb.\nQərarın "zərər" başlıqlı qismində Öcalan ona dəyən maddi və mənəvi ziyanla əlaqədar olaraq heç bir tələb irəli sürmədiyi qeyd edilib. Cavabdeh dövlətin qərarın kəsinləşdiyi tarixdən etibarən 3 ay içərisində məhkəmə xərcləri və xərclərin ödənməsi üçün iddia sahibinə 25 min avro ödəməsinə qərar verilib.


Mayda havanın temperaturu iqlim normasından aşağı olub - Unikal.org\nMayda havanın temperaturu iqlim normasından aşağı olub\nTəqvim ili üzrə yay fəslinə bir həftə qalmış yaşıllıq fonunda xüsusi kontrast yaradan dağlıq ərazilərin ağ qarlı yamacları göz oxşayır. Ümumiyyətlə bu ilin may ayı hava şəraiti ilə əlaqədar çoxtəzadlılığı ilə seçilib. Belə ki, ötən illərlə müqayisədə bu ay daha çox dəyişkən keçir, yerləşdiyimiz coğrafi mövqeyə xarakterik olmayan hava şəraiti qeydə alınır. Siklonların növbəli şəkildə ərazimizə müdaxiləsi nəticəsində təzyiq və temperatur kontrasları yaranıb.\nBunu "Unikal"a Milli Hidrometeorologiya Xidmətinin rəisi Umayra Tağıyeva bildirib.\n“May ayının keçən günlərinin havasının təhlili göstərir ki, 11 gün ərzində havanın temperaturu iqlim normasından 3 dərəcəyədək aşağı olub. Yağıntılı günlərin nisbətən çox olması keçən ilin müvafiq dövrü ilə müqayisədə çaylarda daha yüksək sululuğa səbəb olub. Bəzi yerlərdə düşən yağıntının miqdarı, məsələn Bakıda 29 faiz, Qubada 132 faiz, Şəkidə 57 faiz, Şamaxı və Lerikdə 72 faiz, Balakəndə 80 faiz, Kürdəmirdə 39 faiz iqlim normasından çox qeydə alınıb. Dağətəyi rayonlarda dolu düşüb, dağlıq rayonlarda 8 gün ərzində qar yağıb. Qar örtüyünün hündürlüyü Şahdağda 18 sm, Qrızda 15 sm, Xınalıqda 14 sm olub”.\nU.Tağıyeva qeyd edib ki, küləkli günlərin sayına görə birincilik həmişə Abşeron yarımadasında olub. Lakin, son zamanlar, sanki bu “xüsusiyyət” regionlara da keçib. Belə ki, ölkə ərazisinin bəzi yerlərində may ayının 24 günündən 17-si küləkli olub. Küləyin maksimal sürəti isə mayın 7-də 35 m/s-ə çatıb.\n“Nisbətən sərin keçən may ayı sanki qlobal istiləşmə mənzərəsinə uyğunlaşmır. Lakin, bu aldadıcıdır. Məhz fəsilə uyğun olmayan atmosfer proseslərinin, əlverişsiz hava hadisələrinin bütün dünya üzrə daha tez-tez müşahidə edilməsi həmin iqlim dəyişmələri anlayışının təzahürüdür. Lakin təbiətdə hava qədər dəyişkən müqayisə olunası heçnə yoxdur. Belə ki, bu həftənin ikinci yarısında hava sabitləşməyə doğru dəyişəcək. Bu da özünü həm küləyin mülayimləşməsində, həm də temperaturun tədricən yüksəlməsində və əsasən yağmursuz keçməsində göstərəcək”.


Sayt rəhbəri barəsində dələduzluğa görə cinayət işi başlanıb - son xeberler\nJurnalist Etibar Əliyev (Etibar Toğrul) barəsində cinayət işi başlanıb.\nAPA xəbər verir ki, jurnalist beş nəfərə qarşı külli miqdarda dələduzluq etməkdə ittiham olunur. Əliyev Etibar Xasay oğlu barəsində Cinayət Məcəlləsinin 178.3.2-ci (dələduzluq- külli miqdarda ziyan vurmaqla törədildikdə) maddəsi ilə cinayət işi başlanılaraq ilkin istintaq aparılıb.\nHazırda cinayət işi ilə bağlı toplanmış materiallar baxılması üçün Bakı Ağır Cinayətlər Məhkəməsinə göndərilib.\nQeyd edək ki, Etibar Toğrul "Xəbər var" qəzetində baş redaktor, "Vetenperverler.az" saytında redaktor kimi fəaliyyət göstərib.\nO, "XeberBiz.com" və "TehsilXeber.com" xəbər portalının rəhbəridir.\nKriminal Baxılıb: 1321 Tarix: 31 may 2022\nXırdalanda ərin keçmiş həyat yoldaşını öldürməsi ilə bağlı RƏSMİ AÇIQLAMA - YENİLƏNİB\nAbşeron Rayon Prokurorluğu Xırdalan şəhərindəki qətllə bağlı məlumat yayıb. -ın xəbərinə görə, məlumatda deyilir:. "Mayın 30-u saat 22 radələrində Abşeron rayonu, Xırdalan şəhəri ərazisində 1996-cı il təvəllüdlü Rəqsanə Məmmədovanın öldürülməsi barədə rayon prokurorluğuna məlumat daxil olub. Aparılmı\nBərdə Rayon Polis Şöbəsinə mayın 29-da saat 23 radələrində Mirzəcəfərli kəndində Bulud Fərzəliyevin öldürülməsi barədə məlumat daxil olub. Daxili İşlər Nazirliyinin (DİN) mətbuat xidmətindən -a verilən xəbərə görə, rayonun polis və prokurorluq orqanlarının əməkdaşları tərəfindən müvafiq tədbirlər həyat


İrevan 400 rusu gulleleyen ermeniye abide qoydu – Rusiyadan etiraz - Olkem.az Xeber\nİrevan 400 rusu gulleleyen ermeniye abide qoydu – Rusiyadan etiraz\nGönderen: Olkem.az\t 01/06/2016 01/06/2016 İrevan 400 rusu gulleleyen ermeniye abide qoydu – Rusiyadan etiraz için bir yorum bırakın\n14:19 – xeber – İrəvanda nasist cinayətkar Qareqin Njdenin xatirəsinə abidənin ucaldılmasına rusiyalı politoloqlar kəskin etirazlarını bildiriblər.\nÖlkəm.az axar.az-a istinadən xəbər verir ki, politoloqlar “Vestnik Kavkaz”a “Rusiyanın müttəfiqləri nasistləri necə qəhrəman edə bilər?” başlıqlı müraciət ünvanlayıblar.\nOnlar müraciətdə bildiriblər ki, Rusiya televiziyaları, sayt və qəzetləri bu barədə bir kəlmə belə yazmayıb. Ekspertlər bu situasiyanın narahatedici olduğunu dilə gətiriblər:\n“Rusiyanın düşmənləri müttəfiq ölkələrdə (Ermənistan – red.) qəhrəman kimi təqdim olunur. Bu, Ukraynada aparılan anti-Rusiya siyasətindən daha çox təəccüb doğurur”.\nQeyd edək ki, erməni nasistin abidəsinin açılış mərasimi mayın 28-də baş tutub və Ermənistan Prezident Serj Sərkisyan da mərasimə qatılıb.\nNjde 1 yanvar 1886-cı ildə İrəvan quberniyasının Naxçıvan qəzasında anadan olub. 1902-ci ildə Peterburq Universitetinin hüquq fakültəsinə daxil olub və 1904-cü ildə təhsilini yarımçıq qoyaraq erməni millətçilərinə qoşulub. İrana köçərək daşnakların orada təşkil etdiyi hərbi məktəbdə təhsil alıb. Daşnaksütuna üzv olub və Njde ləqəbini alıb. I Balkan müharibəsində Osmanlı imperiyasına qarşı döyüşlərdə iştirak edib.\nErməni şahidlərinin ifadələrinə görə, 1920-ci ilin dekabr və 1921-ci ilin yanvar ayları ərzində Zəngəzurun Tatev dərəsində Njdenin rəhbərliyi altında Qızıl ordunun 400-dən çox rus əsgəri və kommunist güllələnib.\nErmənistanın SSRİ tərəfindən işğalından sonra o, Bolqarıstana qaçıb.\n1933-cü ilin yayında ABŞ-a köçüb və “Seqakron” hərəkatını təsis edib (qatı millətçi, faktiki faşist ideologiyasına malik təşkilat). 1937-ci ildə Daşnaksütunun sıralarından ayrılıb və faşist Almaniyası ilə əlaqələr yaradıb.\n15 dekabr 1942-ci ildə Njde almanların yaratdığı "Erməni milli şurası"nın 7 üzvündən biri olub. Njdenin başçılıq etdiyi erməni hərbi birləşmələri Krım yarımadasının işğalında və Qafqazdakı döyüşlərdə SSRİ-yə qarşı vuruşub.\nSovet ordusu Bolqarıstana girəndə Njde müharibənin sonunun yaxınlaşdığını görərək özünə yeni müttəfiqlər axtarıb və sovet generalı Tobluxinə məktubla müraciət edib.\nLakin sovet hərbi əks-kəşfiyyatı onu həbs edərək Moskvaya göndərib. Bir müddət Dövlət Təhlükəsizlik Nazirliyinin həbsxanasında qaldıqdan sonra Njde İrəvana göndərilərək məhkəmə qarşısına çıxarılıb. Məhkəmə zamanı Qaregin Njde antisovet fəaliyyətində və kütləvi qətlləri təşkil etməkdə günahkar bilinərək 25 il həbs cəzasına məhkum olunub.\nNjde 21 dekabr 1955-ci ildə həbsxanada ölüb.\nRusiyani dayandirmaga birce batalyon besdir – Nazir\nİrevan 400 rusun qatiline abide qoydu – Rusiyadan etiraz


"Türkiyə cəlb olunub və biz bunu möhkəm dəstəkləyirik" -\n16:38 22 Oktyabr 2020 Oxunub : 2005\nBiz Türkiyənin regional məsələlərdə fəal iştirakına hər zaman güclü dəstək veririk. Faktiki olaraq, bu iştirak açıq-aşkardır. Türkiyə indi təkcə bizim regionumuzda deyil, Qafqazda deyil, daha geniş coğrafiyada və dünyada mühüm rol oynayır. Bu, reallıqdır və bu, bizim üçün çox yaxşı reallıqdır. Çünki Türkiyə bizim üçün qardaş ölkədir, ən yaxın müttəfiqimiz və dostumuzdur.\nAzvision.az xəbər verir ki, Prezident İlham Əliyev bunu Yaponiyanın “Nikkei” qəzetinə müsahibəsində “Siz Türkiyənin Qafqazdakı məsələlərlə bağlı daha çox söz sahibi və bu danışıqlar prosesində daha fəal olmağını istəyirsinizmi” sualına cavabında deyib\n“Türkiyə de-fakto, həm də Minsk qrupunun üzvü olaraq hüquqi baxımdan artıq cəlb olunub. Mən bir dəfə müsahibələrimdən birində demişdim ki, Türkiyə hətta həmsədr də ola bilərdi. Əgər biz həmsədrləri bu gün seçsəydik, Azərbaycan sözsüz ki, Türkiyənin namizədliyini dəstəkləyərdi və əminəm, Türkiyə həmsədr olmaqda israr edərdi. Əfsuslar olsun ki, 1992-ci ildə bu, baş vermədi. Beləliklə, bu, hüquqi tərəfdir. Praktiki tərəfdən, bildiyiniz kimi, Türkiyə və Rusiyanın prezidentləri, Xarici İşlər nazirləri, Müdafiə nazirləri görüşüblər, söhbət aparıblar, bu məsələni müzakirə ediblər. Ona görə də, Ermənistanın dediyi kimi, əgər kimsə deyirsə ki, Türkiyə orada olmamalıdır, bu, Ermənistanın işi deyil, Türkiyə artıq oradadır və cəlb olunmalıdır, çünki o, sabitlik gətirəcək” – deyə dövlətimizin başçısı vurğulayıb.\nPrezident qeyd edib ki, Türkiyə Qafqazın üç ölkəsi ilə sərhədi olan yeganə ölkədir. Başqa heç bir ölkənin onların hər üçü ilə sərhədi yoxdur. Əlbəttə ki, Türkiyə fəal şəkildə cəlb olunmalıdır, Türkiyə cəlb olunub və biz bunu möhkəm dəstəkləyirik.


"Nizami Gəncəvinin ictimai-fəlsəfi lirikası" mövzusunda elmi-praktik konfrans\nMayın 18-də Azərbaycan Dillər Universitetində Azərbaycan ədəbiyyatının görkəmli nümayəndəsi, şair Nizami Gəncəvinin 870 illik yubileyinə həsr olunmuş "Nizami Gəncəvinin ictimai-fəlsəfi lirikası" mövzusunda elmi-praktik konfrans keçirildi. Universitetin tələbə-müəllim heyətinin iştirak etdiyi konfransda ADU-nun rektoru, Milli Məclisin deputatı, professor Səməd Seyidov çıxış edərək rəhbərlik etdiyi universitetdə ədəbi tədbirlərin keçirilməsinin bir ənənə halını aldığını bildirdi. N.Gəncəvinin Azərbaycan ədəbiyyatının incilərindən biri olduğunu deyən S.Seyidov bu yaxınlarda İtaliyada Heydər Əliyev Fondunun dəstəyi ilə dahi şairə abidə ucaldıldığını qeyd etdi.\nRektor Azərbaycan Prezidenti cənab İlham Əliyevin "Dahi Azərbaycan şairi və mütəfəkkiri Nizami Gəncəvinin 870 illik yubileyinin keçirilməsi haqqında" sərəncam imzaladığını diqqətə çatdırdı. Ölkədə ədəbi mühitin inkişafına və öyrənilməsinə dövlət qayğısından danışan S.Seyidov N.Gəncəvinin yaradıcılığı ilə bağlı aparılan tədqiqatların bu günədək davam etdiyini, onun zəngin irsinin hələ də elmi tədqiqatlarda öz əksini tapdığını və bundan sonra da onun yaradıcılığı ilə bağlı araşdırmalara ehtiyac olduğunu vurğuladı. O, N.Gəncəvinin Azərbaycan şairi olmaqla yanaşı, bəşəriyyətin də ədəbi incilərindən biri olduğunu qeyd etdi. Rektor "Nizami Gəncəvi böyük mütəfəkkir, filoloq və öz dövrünün dahi filosofudur", - dedi.\nBakı Dövlət Universitetinin Azərbaycan dili və ədəbiyyatının tədrisi metodikası kafedrasının dosenti Mətanət Abdullayeva "Nizami yaradıcılığında sufi eşq yolunun təqdimi" mövzusunda məruzə ilə çıxış etdi. Sufizm barəsində məlumat verən M.Abdullayeva N.Gəncəvi yaradıcılığında sufizmlə bağlı olan məqamlara toxundu. Dosent şairin "Yeddi gözəl" poemasında sufi ədəbiyyatının xüsusiyyətlərinin geniş yer aldığını bildirdi.\nSonra "Nizaminin eşq fəlsəfəsi"ndən ADU-nun Azərbaycan ədəbiyyatı kafedrasının dosenti Aytən Hacıyeva danışdı. A.Hacıyeva bəşər və cəmiyyətin kamilləşməsi istiqamətində Nizami əsərlərinin əhəmiyyətinə toxundu. O, şairin əsərlərində insan mənəviyyatını zənginləşdirən məqamlardan bəhs etdi.\nAzərbaycan Milli Elmlər Akademiyasının Nəsimi adına Dilçilik İnstitutunun baş elmi işçisi, professor İsmayıl Kazımov "Nizami Gəncəvidə sözün estetik meyarları" mövzusunda çıxış etdi. İ.Kazımov şairin yaradıcılığında sözə verilən dəyərdən, onun əsərlərindəki bədii emosional zənginlikdən söhbət açdı. Azərbaycan Dövlət Pedaqoji Universitetinin Azərbaycan ədəbiyyatı tarixi kafedrasının professoru Mahmud Allahmanlı isə çıxışında "Nizami Gəncəvi poeziyasının folklor qaynaqları"ndan bəhs etdi.


Almaniya millisi Azərbaycana 5 qol vurdu » Qaynarinfo.az\nAlmaniya millisi Azərbaycana 5 qol vurdu\nAzərbaycan millisi "DÇ-2018"in seçmə mərhələsində çıxışı başa vurub. "Qaynarinfo" xəbər verir ki, yığmamız son oyunda Almaniyanın qonağı olub.\nC qrupunun 9 oyununda 27 xal toplayan Almaniya bu matçadək dünya çempionatına vəsiqəni təmin etmişdi. Bu səbəbdən baş məşqçi millimizlə oyunda ikinci heyətə verəxəyini əvvələdən açıqlamışdı.\nMillimiz isə ən yaxşı halda 4-cü yerə ümid edirdi. Bunun üçün isə mütləq Almaniyadan xal almaq və Norveçin evdə Şimali İrlandiyaya yenilməsini gözləmək lazım idi.\nOyuna fəal başlayan Almaniya 9-cu dəqiqədə Leon Qoretzka ilə hesabı açıb. 34-cü dəqiqədə Ramil Şeydayev gözəl qolla bərabərliyi təmin edib və ilk yarı 1:1 hesabı ilə başa çatıb. İkinci yarıda daha da fəallaşan almanlar 4 qol vurub. 55-ci dəqiqədə Sandro Vaqner, 64-cü dəqiqədə Antonio Rudiger fərqlənib. İki dəqiqə sonra Leon Qoretzka dubl edib. Son nöqtəni isə 81-ci dəqiqədə Emre Can qoyub. 5:1 hesabı ilə qalib gələn Almaniya seçmə mərhələni maksimum nəticə ilə başa vurub.\nBeləliklə, Azərbaycan millisi seçmə qrup mərhələsində həm evdə, həm də səfərdə Almaniya millisini məyus edən yeganə komanda olub. Bundestim indiyədək cəmi 4 qol buraxıb ki, onların da yarısı Azərbaycanın payına düşür. Digər tərəfdən, bu oyunadək Almaniya öz meydanında heç bir komandadan qol buraxmamışdı. Azərbaycan millisi Bundestimə belə aqibəti yaşadan ilk komanda olub. Martın 26-da Bakıda keçirilmiş oyunda Dmitri Nazarov fərqlənib. Həmin oyunda Bundestim böyük hesabla qalib gəlib - 4:1. Hazırda isə hesab bərabərdir - 1:1.\n22.45 Almaniya - Azərbaycan 5:1\nQollar: Leon Qoretzka, 9; 66. Sandro Vaqner, 55. Antonio Rüdiger, 64. Emre Can, 81 - Ramil Şeydayev, 34.\nAlmaniya: 12. Bernd Leno, 2. Şkodran Mustafi (4. Mattias Ginter, 36), 6. Niklas Süle (16. Antonio Rüdiger, 22), 9. Sandro Vaqner, 10. Lars Stindl, 13. Tomas Müller (15. Amin Yunes, 69), 14. Emre Can, 18. Coşua Kimmix, 19. Leon Qoretzka, 20. Yuialn Brandt, 23. Leroy Sane.\nEhtiyat oyunçular: 1. Kevin Trapp, 22. Mark-Andre ter Ştegen, 3. Marvin Plattenhart, 5. Mats Hummels, 17. Jerom Boatenq, 21. Sebastian Rudi.\nAzərbaycan: 1. Kamran Ağayev, 2. Qara Qarayev, 3. Məhəmməd Mirzəbəyov, 6. Bədavi Hüseynov, 11. Ramil Şeydayev (9. Namik Ələskərov, 87), 15. Ruslan Abışov, 16. Cavid Hüseynov (13. Dmitri Nazarov, 69), 18. Təmkin Xəlilzadə, Rahid Əmirquliyev, 20. Riçard Almeyda, 22. Əfran İsmayılov (10. Ruslan Qurbanov, 77).\nSarı vərəqə: Riçard Almeyda, 45+1.


Betninden neheng toreme xaric edilen qadin ana oldu - Azadliq Xeber\nBetninden neheng toreme xaric edilen qadin ana oldu\nRiskli hamiləlik uğurla başa çatıb Hamiləliyin qorunması və dölün sonrakı inkişafını təmin etmək məqsədilə Respublika Müalicəvi Diaqnostika Mərkəzinin (RMDM) mama-ginekoloqu Aleksandr Barsukov tərəfindən icra olunmuş miomektomiya əməliyyatı uğurla başa çatıb. Sputnik Azərbaycan Azərbaycan Respublikasının Səhiyyə Nazirliyinə istinadən xəbərinə görə, əməliyyat nəticəsində dölə mane olmadan bətndən çəkisi 3 kq-a yaxın olan mioma xaric edilib və qadın kafi vəziyyətdə evə yazılıb.\nƏməliyyatdan sonrakı dövr fəsadsız keçib. İnkişaf etmiş hamiləliyin 38-ci həftəsində qeysəriyyə kəsiyi əməliyyatı üsulu ilə doğuş həyata keçirilib. Çəkisi 3.850 qram olan sağlam qız uşağı dünyaya gəlib. Həmçinin ananın bətnindən çəkisi 2 kq-dan artıq mioma xaric edilib.</p\n2018-12-18T23:40 xeber – /strong


Məcburi işburaxma müddəti əməyin ödənilməsi\nMüəssisə işçinin yalnız məcburi işburaxma müddətinə görə əmək haqqını ödəyə bilər. İşçinin təqsiri üzündən olan işburaxma müddəti ödənilmir.\nMəcburi işburaxma müddəti (proqul) - müəssisənin təqsiri üzündən işçinin öz əmək funksiyalarını yerinə yetirilməsi mümkün olmadığı müddətə deyilir.\nBelə vəziyyət aşağıdakı hallarda baş verə bilər:\nişçi qanunsuz olaraq işdən azad edildikdə;\nmüəssisə işdən azad edilən işçiyə vaxtında əmək kitabçası vermədikdə.\nQanunsuz olaraq işdən çıxarılmış işçilərin müdafiəsinin mühüm təminatlarından biri də qanunsuz olaraq işdən çıxarılmış və əvvəlki işinə bərpa olunmuş işçiyə məcburi işburaxma müddəti üçün əmək haqqının ödənilməsidir. Qanunsuz olaraq işdən çıxarılmış və əvvəlki işinə bərpa olunmuş işçiyə əmək mübahisəsinə baxan təşkilat işdən çıxarıldığı gündən etibarən məcburi iş buraxdığı müddət üçün orta əmək haqqının ödənilməsi barədə qətnamə qəbul edir, lakin ödəniş müddəti ən çox bir il ola bilər.\nƏgər məhkəmə qərarına əsasən işçinin işdən azad edilməsi qanunsuz hesab edilərsə, o zaman, işçi öz iş yerində bərpa edilməli, və müəssisə işçiyə məhkəmə müddətində yaranan bütün məcburi işburaxma müddəti üçün orta əmək haqqı ödəməlidir.\nBundan başqa, əgər müəssisə işçiyə onun işdən azad edilməsi günü əmək kitabçasını verməyibsə, və bu səbəbdən də o yeni işə düzələ bilməyibsə, o zaman, işdən azad edilmə günüdən başlayaraq əmək kitabçasının verilməsi gününədək müddət məcburi işburaxma müddəti hesab edilir.\nBelə ki, AR Əmək Məcəlləsinin 172.6-cı maddəsinə əsasən:\nİşçinin əmək kitabçasının əmək müqaviləsinə xitam verildiyi gün (sonuncu iş günü) verilməsi işəgötürənin təqsiri üzündən ləngidildikdə, işçiyə işə düzələ bilmədiyi bütün müddət üçün orta əmək haqqı ödənilməlidir.\nOrta əmək haqqının hesablama qaydasına bu linkdən baxa bilərsiniz.\nAR Əmək Məcəlləsi, Maddələr: 87.3, 172.6\nYazı sonuncu dəfə 2018-07-15 tarixində yenilənib.


27 yanvar, 2021 00:39\nRusiya Federasiyası Təhlükəsizlik Şurasının katibi Nikolay Patruşev "Arqumenti i Faktı" qəzetinə müsahibəsində müxalifət lideri Aleksey Navalnının çağırışı ilə Rusiyada keçirilən etiraz aksiyalarından danışıb.\nPatruşev Rusiyada vəziyyəti gərginləşdirmək, sosial sarsıntılar, tətillərə rəvac vermək üçün Qərbin Navalnıya ehtiyacı olduğunu bildirib. "Bunun nəyə gətirib çıxaracağını, praktik olaraq müstəqilliyini itirən Ukraynanın timsalında görürük. Navalnı Rusiya qanunlarını kobud şəkildə pozaraq böyük miqyasda fırıldaqçılığa yol verib. Rusiya vətəndaşı kimi qanunsuz fəaliyyətinə görə qanun qarşısında cavab verməlidir", - deyə o vurğulayıb.\nPatruşev "Ukrayna siyasətçiləri Moskva Aleksey Navalnını sərbəst buraxana qədər Rusiya ilə bütün münasibətləri pozmaq lazım olduğunu bəyan edirlərsə, münasibətləri bərpa etmək mümkündürmü" sualını belə cavablandırıb:\n"Bu təəccüblü deyil. Hazırda Ukraynaya rəhbərlik edən şəxslərin bu bəyanatları xarici siyasətlərinə uyğundur, eyni zamanda öz xalqlarının mənafelərinə zərər verirlər".\nYAP-ın qurultayı: Kimlər gedəcək, kimlər gələcək? - TƏHLİL\n""Arsax" sözü və ya ifadəsi tamamilə qadağan edilməlidir!" - Rusiyalı ekspertlə MÜSAHİBƏ\nABŞ-ın "dinc" inqilab platforması: SOROS və FETÖ - Azərbaycana qədər uzanan əllər...


19/10/2020 [12:24] - Cəmiyyət - ( 760 dəfə baxılıb)\nErmənistanla Azərbaycan arasında müharibə iki həftədir davam edir. Baxıram dostlarımda bu mövzuda fikir ayrılığı yaranıb. Kimisi insan haqlarından, kimisi təcavüzdən, kimisi beynəlxalq müqavilələrdən danışır və hamısı tarixə istinad edir.\nBu müharibənin mövzusu olan Dağlıq Qarabağın tarixi, bəzilərinə görə, eramızdan əvvəl VII əsrə gedib çıxır. Bəziləri hətta bu torpaqlarda erməni-xristianların qədimdən məskunlaşdığını iddia edir.\nQarabağı uzun əsrlər boyu, İranın Rusiya imperiyasına məğlub olduğu XIX əsrin əvvəllərinə qədər müsəlman hökmdarlar idarə ediblər. Birinci Dünya müharibəsindən sonra Qafqazda da yeni dövlətlər yarandı və onların bəlli sərhədləri göstərildi. Lakin o ölkələri işğal edən bolşeviklər sovet respublikalarının sərhədlərini özlərinə uyğun şəkildə dəyişdilər. Dağlıq Qarabağ Azərbaycan Sovet Respublikasının tərkibində qaldı.\nSSRİ-nin sonuna yaxın Dağlıq Qarabağın Ermənistana birləşməsi hərəkatı başlayanda atışmalar olsa da, əsl müharibə 1992-ci ilin əvvəllərində qızışdı və iki ildən çox davam etdi. Sovet ordusunda nə ermənilər, nə də azərbaycanlılar döyüş hazırlığı görmüşdülər, onlara bu orduda köməkçi rollar verilirdi. Buna görə yəqin ki, hər iki tərəfə silah və sursat tədarük edən “hibrid” zabitlər və sovet muzdluları olmasaydı, müharibə bu qədər uzun sürməzdi və bu qədər qanlı olmazdı.\n1994-cü ildə hər iki müstəqil dövlətin atəşkəs müqaviləsi ATƏT-in Minsk qrupu mandatı ilə bağlansa da, əslində buna səbəb Yeltsin Rusiyası idi. Atəşkəs müqaviləsi Ermənistanın yalnız Dağlıq Qarabağ ərazisini deyil, Azərbaycanın daha yeddi bölgəsini də ələ keçirəndən sonra bağlandı.\nMüharibə hər iki tərəfdən minlərlə insanın ölümünə səbəb oldu. Qarabağdan və Ermənistandan təxminən bir milyona yaxın insan qaçqın düşdü. Ermənistanda isə bu gün bir azərbaycanlı və ya bir müsəlman yoxdur. 25 ildir Birləşmiş Millətlər Təşkilatından Avropa Şurasına qədər bütün beynəlxalq təşkilatlar onlarla qətnamə qəbul edərək beynəlxalq hüququn Azərbaycan tərəfdə olduğunu deyir, hamının tanıdığı ərazilərin ələ keçirilməsini pisləyir və “erməni qoşunlarının Azərbaycanın işğal olunmuş ərazilərindən dərhal, tam və qeyd-şərtsiz çıxarılmasını” tələb edir. Amma bunların heç bir təsiri yoxdur.\nBəzilərinin iddia etdiyi kimi, bu, Ermənistanla Azərbaycan arasında dini və etnik bir müharibə deyil. Yalnız xəritəyə baxın. Cəbhə xəttinin on iki kilometrliyindən keçən boru kəmərlərində neft və qaz Xəzər dənizindən Rusiyaya deyil, Gürcüstan və Türkiyəyə axır. Bakıdan Tbilisiyə, Varşavaya qədər gedən E60 yolu və Bakını Türkiyə ilə birləşdirən müasir dəmir yolu xətti də burdan keçir. Rusiya, İran və Türkiyə həmişə Qafqazda nüfuz uğrunda mübarizə aparıblar. Üçünün də bu müharibədə geosiyasi və iqtisadi maraqları var və hər üçü də tərəflərə çoxlu miqdarda silah satır.\nAzərbaycanlılar və ermənilər bir-birlərini öldürmədən əsrlər boyu qonşu olaraq yaşayıblar. Başqa dillərdə danışırlar, başqa məbədlərdə dua edirlər, lakin oxşar yeməklər yeyirlər, oxşar xalçalar toxuyurlar, oxşar musiqiyə rəqs edirlər və onlarla xalqın həmişə birlikdə yaşadıqları Qafqaz mədəniyyətinə aiddirlər.\nDağlıq Qarabağ ara söhbətlərində “mübahisəli” ərazi ola bilər, ancaq siyasi danışıqda belə demək beynəlxalq hüququn pozulmasına razılıq vermək olar. Beynəlxalq hüquqa görə isə Krım Ukrayna torpağı olduğu kimi Qarabağ da Azərbaycan ərazisidir.\n“Reçpospolita” qəzeti, Polşa, 9 oktyabr 2020\nPolyak dilindən çevirdi: Hicran Əliyeva


Kokos südünün faydaları » www.populyar.az | Milli web portal | L love you Music\nMüəllif: Araz (Tarix: 23 avqust, 08:08)\nKokos südü Asiya ölkələrində çox məşhurdur. Bu südü əldə etmək üçün kokos meyvəsini qaynar su ilə əzmək lazımdır.\nKokos südünün tərkibində kalium, dəmir və fosfor vardır və kokosun içində olan sudan fərqli olaraq kokosun südü yağlar və turşularla zəngindir.\nKokos südü anti-oksindantdır.\nTərkibində laurin turşusu vardır ki, insan bədəni üçün çox faydalıdır. İnsan bu südü içən zaman həmin maddə qaraciyərdə monolaurin maddəsinə çevrilər ki, bu maddə də viruslarla mübarizə aparar. Bu maddə C hepatiti, QİÇS xəstəliyi ilə mübarizə aparmaq qabiliyyətinə malikdir.\nKokos südü streslə mübarizə aparır.\nKokos südündə maqnezium maddəsi vardır ki, qan damarlarını genişləndirər və yüksək qan təzyiqini aşağı salar. Bundan başqa maqnezium maddəsi əsəbləri sakitləşdirər və streslə mübarizə aparar.\nKokos südü sümükləri bərkidər.\nKokos südündə kalsium olduğu kimi, fosfor da çoxdur. Belə ki, bir fincan kokos südünün tərkibində 240 milliqram fosfor vardır. Bu maddə sümükləri bərkidər.\nKokos südü çəkini kontrol edər.\nKokos südü tərkibində olan yağlara görə insana uzun müddət toxluq hissi verər və həmçinin maddələr mübadiləsini gücləndirər.\nKokos südü dəriyə rütubət verər.\nKokos südü dərini rütubətləndirmək üçün faydalı içəcəkdir. Tərkibində olan yağlar dərinin rütubətini qoruyar və həmçinin bu meyvənin nazik qabığını üzünüzə sürtüb, 15 dəqiqə saxlaya bilərsiniz.\nKokos südü qocalığı gecikdirər.\nKokos südünün tərkibində vitaminlər və anti-oksidantlar olduğu üçün, qocalığı dəridən qovar. Tərkibində olan C vitamini dəridəki damarları açar və qocalığı gecikdirər.\nKokos südü saçlarınızı gözəl edər.\nKokos südündə olan yağlar saçların gözəlliyini təmin edər. Bu süddən bir qədər götürüb saçınıza sürtün və massaj edin. Sonra saçlarınızı bir dəsmalla sarıyıb, bir saat gözləyin. Saçınızı yuyun və bu yolla sınmış və solmuş saçlarınızın gözəlliyini qaytara bilərsiniz.\nKokos südünün hazırlanma yolu: süzgəcdən keçirilmiş iki stəkan kokos meyvəsinin üzərinə iki stəkan qaynar su tökün. Soyudub süzün. Sonra onu təmiz bir şüşəyə töküb istifadə edin. Bu süddən üç gün ərzində istifadə edə bilərsiniz.


Patrik Hikki: Çingiz Hüseynzadə ilə yeni layihələr üzərində işləyirik\n“Avropa Olimpiya Komitəsi 49 ölkəni birləşdirir. Statistikaya görə, gənclərin göstəriciləri böyüklərdə də təkrar olunur. Sadəcə, böyüklərdən fərqli olaraq, gənclərin Olimpiadası 12 idman növü üzrə keçirilir”. Apasport.az saytının məlumatına görə, bu fikirləri Avropa Olimpiya Komitəsinin prezidenti Patrik Hikki bu gün Bakıda keçirdiyi mətbuat konfransında deyib.\nMilli Olimpiya Komitəsinin inzibati binasında jurnalistlərlə görüşən Hikki gələcək planları haqda danışıb: “Biz Milli Olimpiya Komitəsinin vitse-prezidenti Çingiz Hüseynzadə ilə yeni layihələr üzərində işləyirik. Avropa yeganə qitədir ki, burada Avropa oyunları keçirilmir. Məsələn, Amerikada Panamerika, Afrikada Millətlər Kuboku düzənlənir. Biz də gələcəkdə belə yarış keçirməyi planlaşdırırıq. 17 il öncə Beynəlxalq Olimpiya Komitəsinin hazırkı prezidenti Jak Roqq bu təşəbbüslə çıxış etmişdi. Ancaq təqvim sıx olduğundan, hələ bunu reallaşdıra bilməmişik. 17 il sonra bunu yenidən gündəmə gətirmişik. Biz bununla bağlı Avropa İttifaqı və ekspertlərlə fikir mübadiləsi aparmışıq”.\nÜçüncü dəfədir ölkəmizə səfər edən Hikkinin sözlərinə görə, başçılıq etdiyi qurumun Baş Assambleyasının noyabrda Serbiyada keçiriləcək toplantısında məsələ müzakirə olunacaq: “Orada birbaşa mənim təşəbbüsümlə məsələyə aydınlıq gələcək. Avropa Oyunlarının keçirilməsi qitəmiz üçün xeyirlidir. Bu, inkişaf amilidir və gələcəkdə fərqli olacaq. Olimpiadaya ev sahibliyini bütün qitələr etməyi arzulasalar da, bu yarışda avropalılar mübarizə aparacaqlar. Yəni qitə, o cümlədən Azərbaycan üçün Avropa oyunlarına ev sahibliyi etmək daha asan olacaq. Layihəmizi həyata keçirmək üçün sponsorlara da ehtiyacımız var”.


Dünya lideri dəyişir – Bu ölkə gələn ildən ABŞ-ı üstələməyə başlayacaq » Teref.az\n2021-ci ildə Birləşmiş Ştatlar neft emalı məsələsində dünya liderliyini Çinə təhvil verə bilər. Sputnik Azərbaycan xəbər verir ki, bunu "Bloomberg" nəşri Beynəlxalq Energetika Agentliyinə (BEA) istinadən xəbər verir.\nQeyd edək ki, dünyada koronavirus pandemiyası ilə bağlı yanacağa tələbat azalıb, bu isə öz növbəsində neft hasilatı və emalına da təsir edib. Bu göstərici rekord hesab olunan 1,7 milyon barelə düşüb. Bundan əlavə, böhran neftin kim tərəfindən və necə istifadə olunması barədə dəyişiklikləri daha da sürətləndirib. Belə ki, dərin iqtisadi böhranla mübarizə aparan ABŞ və Avropadan fərqli olaraq Çin və digər Asiya ölkələrində plastmas və neftə tələbat artır.sputnik.az/шаблоны для dle 11.2


Serjio Kosta: "Xalımız daha çox olmalı idi" MÜSAHİBƏ | Sia.az\nSerjio Kosta: "Xalımız daha çox olmalı idi" MÜSAHİBƏ\nİdman - 14.10.2016 16:29 - Oxunma sayı: 1844\n“Kəpəz”in portuqaliyalı futbolçusu Serjio Kosta klubun rəsmi saytına müsahibə verib. SİA həmin müsahibəni təqdim edir:\n- İlk dövrədə “Kəpəz”in çıxışı haqda nə deyə bilərsən?\n- Çempionat maraqlı keçir, ilk dövrədə futbolda olan hər 3 nəticəyə imza atmışıq. Düşünürəm ki, 7 xal toplamaq pis nəticə deyil. Əlbəttə, xalımız daha çox olmalı idi. Komandamız daha artığını edə biləcək gücdədir. Məncə, ilk dövrədə ən pis nəticəmiz AZAL-la evdə heç-heçə oynamağımızdır. Onları məğlub edə bilsəydik, həm xal ehtiyatımız artardı, həm də turnir cədvəlində bir pillə irəlidə olardıq.\n- Öz oyunun haqda nə deyə bilərsən?\n- Ölkənizə gələndə yerli mühitə uyğunlaşmaq üçün xeyli vaxt tələb olundu. Əvvəl hadisələr mən istədiyim kimi getmirdi. Lakin vaxt irəlilədikcə tədricən hər şey yoluna düşməyə başladı. Fikrimcə, oyunumda müəyyən irəliləyişlər var. Bu, mənim Portuqaliyadan kənarda ilk təcrübəmdir. Azərbaycana gəldiyim üçün peşman deyiləm.\n- Demək, “Kəpəz”də olmaqdan məmnunsan...\n- Bəli, burda hər şey məni qane edir. Klubda yaxşı insanların əhatəsindəyəm. Həm futbolçu, həm də bir şəxs kimi təcrübə qazandım. Baş məşqçimiz Şahin Diniyev də mənə çox kömək edir. Bütün oyunçular bir-biri ilə mehribandırlar, bu da yaxşı haldır.\n- Azarkeşlər haqda nə deyə bilərsən?\n- Fanatlarımızın çox olması biz futbolçuların ürəyincədir. Onlar həmişə bizi dəstəkləyirlər, həvəsləndirici mesajlar göndərirlər. Gəncədəki ev oyunlarımızda atmosfer lap əla olur. Stadionumuzda yaxşı futbol göstərmək üçün ideal mühit var.\n- Sonuncu sual. Komanda yoldaşlarından Dario Frederiko və Alveslə daha yaxın olduğun görünür. Bu nə ilə bağlıdır?\n- Komandada hamının bir-biri ilə münasibəti yaxşıdır, futbolçular əla kollektivin bir hissəsidirlər. O ki, qaldı sizin sualınıza, biz üçümüz həmişə bir yerdəyik. Eyni dildə danışmağımız da bizə kömək edir. Onu da deyim ki, bir-birimizi illərdir ki, Portuqaliyadan tanıyırıq. Dario ilə vətənimdə bir yerdə oynamışıq. Renanla da münasibətim orada yaranmışdı. Amma böyük dostluğumuz Azərbaycanda qurulub. Paylaş loading...


Azərbaycanda dövlət orqanları tərəfindən həyata keçirilən xidmətlərin Elektron Reyestri yaradılır\nAzərbaycanda dövlət orqanları tərəfindən həyata keçirilən xidmətlərin Elektron Reyestri yaradılır\nAzərbaycan Prezidenti İlham Əliyev dövlət orqanları tərəfindən həyata keçirilən xidmətlərin Elektron Reyestrinin yaradılması ilə bağlı tədbirlər haqqında fərman imzalayıb.\nFərmanda qeyd olunur ki, dövlət orqanları tərəfindən həyata keçirilən xidmətlər haqqında məlumatların vahid mənbədə toplanması və sistemləşdirilməsi, xidmətlərin göstərilməsində təkrarlığın aradan qaldırılması və yeni növ xidmətlərin yaradılması yolu ilə bu sahədə idarəetmənin çevikliyinin təmin edilməsi, xidmətlər üzrə təhlil və proqnozlaşdırma imkanlarının artırılması məqsədi ilə dövlət orqanları tərəfindən həyata keçirilən xidmətlərin Elektron Reyestri (bundan sonra – Elektron Reyestr) yaradılsın.\nAzərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyi Elektron Reyestrin təşkilini və fəaliyyətini təmin etməli; Elektron Reyestrin aparılması ilə əlaqədar görülmüş işlər barədə ildə bir dəfə Azərbaycan Prezidentinə məlumat verməlidir.\nMərkəzi və yerli icra hakimiyyəti orqanları fəaliyyət istiqamətlərinə və səlahiyyətlərinə uyğun olaraq göstərdikləri xidmətlərin adı, hüquqi əsası, xidmətin göstərilməsi üçün tələb olunan sənədlərin qanunvericiliklə müəyyən edilmiş siyahısı və ödənişlər, xidmət istifadəçiləri, xidmətin göstərilmə müddəti, forması və xidmətin göstərilməsində istifadə edilən mövcud elektron informasiya ehtiyatları barədə məlumatları Elektron Reyestrə daxil edilməsi üçün bir ay müddətində Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinə elektron formada təqdim etməli və mütəmadi olaraq həmin məlumatların yenilənməsini təmin etməlidirlər.\nNazirlər Kabinetinə Azərbaycan Respublikası Prezidentinin aktlarının bu fərmana uyğunlaşdırılması ilə bağlı təkliflərini üç ay müddətində hazırlayıb Azərbaycan Prezidentinə təqdim etmək; Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin təklifləri əsasında, Elektron Reyestrinin aparılma qaydalarını üç ay müddətində müəyyən etmək; Nazirlər Kabinetinin normativ hüquqi aktlarının bu fərmana uyğunlaşdırılmasını üç ay müddətində təmin edib Azərbaycan Prezidentinə məlumat vermək; mərkəzi icra hakimiyyəti orqanlarının normativ hüquqi aktlarının bu fərmana uyğunlaşdırılmasını nəzarətdə saxlamaq və bunun icrası barədə beş ay müddətində Azərbaycan Prezidentinə məlumat vermək; bu fərmandan irəli gələn digər məsələləri həll etmək tapşırılıb.\nƏdliyyə Nazirliyi notariat fəaliyyəti ilə bağlı bu fərmanda nəzərdə tutulmuş məlumatları Elektron Reyestrə daxil edilməsi üçün bir ay müddətində Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinə təqdim edəcək və mütəmadi olaraq həmin məlumatların yenilənməsini təmin edəcək; mərkəzi icra hakimiyyəti orqanlarının normativ hüquqi aktlarının və normativ xarakterli aktların bu fərmana uyğunlaşdırılmasını təmin edib Nazirlər Kabinetinə məlumat verəcək.


AVCİYA prezident seçkiləri ilə əlaqədar aralıq hesabatını açıqlayıb – AZƏRBAYCANDA VƏTƏNDAŞ CƏMİYYƏTİNİN İNKİŞAFINA YARDIM ASSOSİASİYASI\nAzərbaycanda Vətəndaş Cəmiyyətinin İnkişafına Yardım Assosiasiyası (AVCİYA) Seçki Qərargahının aprelin 11-də keçiriləcək prezident seçkiləri ilə bağlı aralıq hesabatını açıqlayıb.\nAPA-nın xəbərinə görə, AVCİYA Seçki Qərargahının rəhbəri Məhərrəm Zülfüqarlı bildirib ki, aralıq hesabatı 5 fevral – 6 aprel tarixlərini əhatə edib.\nM. Zülfüqarlı qeyd edib ki, seçkilərə hazırlıq və seçkinin keçirilməsi ilə bağlı Mərkəzi Seçki Komissiyasının (MSK) fəaliyyəti qənaətbəxşdir: “MSK-nın gördüyü bütün işlər fəaliyyət proqramında göstərilən müddətlərdə, vaxtında həyata keçirilib. Prezidentliyə namizədlərin irəli sürülməsi və imzatoplama kampaniyası da Seçki Məcəlləsinin tələblərinə uyğun şəkildə baş tutub və kənar müdaxilələr olmayıb. Seçkilər ərəfəsində və seçkilər elan olunduqdan sonra sərbəst toplaşmaq azadlığı, söz və mətbuat azadlığı sahəsində hər hansı problem qeydə alınmayıb. Kütləvi informasiya vasitələrinin fəaliyyətinə hər hansı müdaxilə və təzyiq baş verməyib”.\nM. Zülfüqarlının sözlərinə görə, AVCİYA Seçki Qərargahının apardığı monitorinqin nəticələri göstərir ki, 11 aprel prezident seçkiləri ərəfəsində ictimai-siyasi vəziyyət, seçicilərin fəallığı, mövcud qanunvericilik və digər amillər ölkədə demokratik və şəffaf seçki keçirilməsinə tam imkan verir.\nQoşulmama Hərəkatı Azərbaycanın ərazi bütövlüyü və suverenliyinə dəstək ifadə edib


"Çelsi" kriptovalyuta şirkəti ilə müqavilə imzalayıb | Report.az\n"Çelsi" kriptovalyuta şirkəti ilə müqavilə imzalayıb\n"Çelsi" kriptovalyuta şirkəti ilə müqavilə imzalayıb İngiltərənin "Çelsi" klubu WhaleFin kriptovalyuta şirkəti ilə sponsorluq müqaviləsi imzalayıb\n12 May , 2022 14:29\nİngiltərənin "Çelsi" klubu "WhaleFin" kriptovalyuta şirkəti ilə sponsorluq müqaviləsi imzalayıb.\n"Report" "Financial Times" nəşrinə istinadən xəbər verir ki, sözləşmənin dəyəri 24,4 milyon funt sterlinqdir.\nMüqavilə Premyer Liqanın növbəti mövsümündən qüvvəyə minəcək. "Zadəganlar"ın bu şirkətlə ilkin razılaşma yanvarda - rusiyalı iş adamı Roman Abramoviçin klubu satışa çıxarmasından və Böyük Britaniyanın ona sanksiyalar tətbiq etməsindən əvvəl əldə olunub. Anlaşmaya əsasən, komandanın geyim formalarının qol hissəsində "WhaleFin"in loqosu yer alacaq.\nQeyd edək ki, Britaniya hakimiyyəti Rusiyanın Ukraynaya hərbi müdaxiləsindən sonra Roman Abramoviçin, o cümlədən klubunun aktivlərini bloklayıb. Bu səbəbdən, funksioner fevralın 26-da klubun idarəçiliyini "Çelsi" Xeyriyyə Fondunun qəyyumlarına təhvil verib. Martın 2-də isə o, klubu satmaq niyyətində olduğunu açıqlayıb. ABŞ-dan olan iş adamları Todd Boeli, Mark Uolter, isveçrəli milyarder Hansyorq Viss və "Clearlake Capital" investisiya şirkətindən ibarət qrup klubun alınması ilə bağlı ilkin razılıq əldə edib.


Xarici işlər naziri Elmar Məmmədyarov Avropa İttifaqının Cənubi Qafqaz üzrə xüsusi nümayəndəsi Herbert Salberi qəbul edib\nGörüşdə nazir Elmar Məmmədyarov 2 aprel tarixindən başlayaraq qoşunların təmas xətti boyunca Ermənistan tərəfindən həyata keçirilən təxribatlar, Azərbaycan ordusunun mövqeyini və təmas xəttinə yaxın ərazilərdə yaşayan mülki əhalini ağır silahlardan atəşə tutması haqqında ətraflı məlumat verdi. Ermənistanın bu kimi təxribatlar törətmək və vəziyyəti gərginləşdirməklə münaqişənin danışıqlar yolu ilə həllinə imkan verməmək məqsədi güddüyünü vurğuladı.\n5 aprel tarixində Azərbaycan və Ermənistanın silahlı qüvvələri arasında atəşkəs haqqında anlaşmaya baxmayaraq, Ermənistan tərəfindən atəşin davam etdirildiyi və bu günlərdə Azərbaycan silahlı qüvvələrinin əsgərinin şəhid olduğunu diqqətə çatdırdı.\nNazir bildirdi ki, Ermənistanın təhriki ilə 2 aprel tarixindən başlayan gərginlik mövcud status kvonun qeyri-davamlı və qəbuledilməz olduğunu bir daha sübut etdi. O, gərginliyin aradan qaldırılması və münaqişənin həllində irəliləyişə nail olmaq üçün Ermənistan qoşunlarının işğal olunmuş Azərbaycan ərazilərindən çıxarılmalı və hərbi işğal faktına son qoyulmalı olduğunu nəzərə çatdırdı.\nElmar Məmmədyarov əlavə etdi ki, atəşkəs münaqişənin danışıqlar yolu ilə həlli üçün substantiv prosesin başlanmasına şərait yaratmalıdır. Bu xüsusda, Azərbaycanın münaqişənin tezliklə həllində ən maraqlı tərəf olduğunu deyərək, substantiv danışıqlara hazırlığını ifadə etdi.\nHerbert Salber baş vermiş gərginliklə əlaqədar narahatlığını ifadə edərək, özünün və Avropa İttifaqının Xarici İşlər və Təhlükəsizlik Siyasəti üzrə Ali Nümayəndəsi xanım Federika Mogerininin Ermənistan və Azərbaycan tərəfi ilə telefonla danışdığını qeyd etdi. O da mövcud status kvonun qəbuledilməz və qeyri-davamlı olduğunu deyərək, münaqişənin həlli üzrə danışıqların vacibliyini bildirdi.\nGörüşdə qarşılıqlı maraq doğuran məsələlər ətrafında müzakirələr aparıldı.


Füzuli rayonunda top və tank mərmisi aşkar edilib - AZƏRTAC – Azərbaycan Dövlət İnformasiya Agentliyi\nFüzuli rayonunda top və tank mərmisi aşkar edilib\nAzərbaycan Respublikası Ərazilərinin Minalardan Təmizlənməsi üzrə Milli Agentliyin (ANAMA) mütəxəssisləri iyulun 1-də bir ev və həyətyanı sahəyə, 1 fermaya, 4 əkin sahəsinə, 10 partlayış yerinə baxış keçirib. Nəticədə üç partlamamış hərbi sursat aşkar edilərək götürülüb.\nANAMA-nın mətbuat xidmətindən AZƏRTAC-a bildiriblər ki, Füzuli rayonunun Horadiz şəhərində iki partlamamış hərbi sursat - 122 millimetrlik top mərmisi və 125 millimetrlik tank mərmisi, Tərtər rayonunun Çaylı kəndində “9M22U” qrad raketinin mühərrik hissəsi aşkarlanaraq götürülüb. Gün ərzində 14 min 900 kvadratmetr ərazi təmizlənib.\nAğdam rayonunun Qaradağlı kəndində ev və həyətyanı sahələrdə, əkin sahələrində partlayış yerlərinə də baxış olub. Bu zaman partlamamış hərbi sursat aşkar olunmayıb.\nÜmumilikdə agentlik tərəfindən aprelin 7-dən iyulun 1-dək Zərdab, Tərtər, Ağcabədi, Ağdam, Bərdə, Füzuli, Goranboy, Tovuz, Qazax, Ağstafa, Samux, Şəmkir, Cəlilabad, Ucar, Astara rayonlarında, Mingəçevir, Sumqayıt və Bakı şəhərlərində 621 ev və həyətyanı sahəyə, 2 hərbi hissəyə, 2 kənd qəbiristanlığına, 5 kənd orta məktəbinə, 1 tibb məntəqəsinə, 29 fermaya, əkin sahələrinə və 1 şərab zavodu ərazisinə baxış keçirilib. Nəticədə 1562 partlamamış hərbi sursat, piyada əleyhinə 14, o cümlədən üç “POMZ-2”, bir “OZM-72” və tank əleyhinə 8 mina aşkarlanaraq zərərsizləşdirilib.\nAZERTAG.AZ :Füzuli rayonunda top və tank mərmisi aşkar edilib


Venesiya birgünlük səfər üçün 10 avroya qədər vergi tətbiq edəcək\n26 Aprel 2022 12:38\nVenesiya meri Luici Brunyaro bildirib ki, şəhərə birgünlük səyahətə gələn turistlərdən vergi tutulacaq. Eksperiment iyun ayında başlayacaq, altı aydan sonra şəhər rəhbərliyi yığımın gələcəkdə saxlanılıb-saxlanmayacağına qərar verəcək. Şəhərə gələnlərin hamısı xüsusi vebsayt vasitəsilə səfərlərini əvvəlcədən bron etməli olacaqlar, Veneto bölgəsinin sakinləri, eləcə də qohumlarını ziyarət etməyə gələnlər və bəzi digər kateqoriyalar yeni yığımı ödəməyəcəklər.\nVenesiyaya bir neçə günlüyə gələn turistlər isə otel haqqı ilə bərabər turizm vergisini ödədikləri üçün bu yığımı ödəməkdən azad olunacaqlar. Gün ərzində Venesiyadakı turistlərin sayından asılı olaraq birgünlük səfər üçün yığımın məbləği 3 avrodan 10 avroya qədər dəyişəcək. “Bu gün çoxları anlayır ki, yerləri əvvəlcədən bron etmək sistemi daha tarazlaşdırılmış turizm idarəçiliyi üçün düzgün istiqamətdir. Biz bu çətin eksperiment ilə dünyada birinci olacağıq”, - cənab L.Brunyaro bildirib.\nQeyd edək ki, gələn çoxsaylı turist axını fonunda Venesiyaya giriş üçün vergi tətbiqi 2019-cu ildə də müzakirəyə çıxarılmış və hökumətlə razılaşdırılmışdı. Lakin pandemiyanın başlaması bu verginin tətbiqini gecikdirdi. Venesiya rəhbərliyinin məlumatına görə, şəhərə səyahətə gələnlərin axını pandemiyadan əvvəlki göstəricilərlə eyni səviyyəyə qayıdır.


Azərbaycan Prezidenti İlham Əliyev Rusiyanın İnterfaks agentliyinə müsahibə vermişdir - Xəbərlər - AĞDAM RAYON İcra Hakimiyyəti\nAzərbaycan Prezidenti İlham Əliyev Rusiyanın İnterfaks agentliyinə müsahibə vermişdir\nPrezident, Müzəffər Ali Baş Komandan İlham Əliyevin rəhbərliyi ilə şanlı ordumuzun keçirdiyi döyüş əməliyyatları uğurla davam edir. Ordumuzun rəşadəti nəticəsində işğaldan azad edilən şəhər və kəndlərimiz bölmələrimizin tam nəzarəti altındadır. Sentyabrın 27-dən bu günə qədər 170-dən çox yaşayış məntəqəsinin, strateji əhəmiyyətli yüksəkliklərin, Xudafərin körpülərinin, Şuqovuşanın azad edilməsi və həmin ərazilərdə Azərbaycan bayrağının dalğalanması müstəqillik tariximizin ən yeni salnaməsidir. Azərbaycan Ordusunun qısa müddətdə uğurlu əməliyyatı, torpaqlarımızı işğaldan azad etməsi, hərbçilərimizin peşəkarlığı, müasir hərb strategiyasının tətbiqi və dünya hərb tarixinə yenilik gətirməsi (dronlar və müasir texnologiyalar) bir daha təsdiqlədi ki, ordumuz dünyanın 50 ən güclü ordularındandır. Təbii ki, əldə edilmiş uğurların əsasında Prezident İlham Əliyevin müasir ordu quruculuğu istiqamətində apardığı məqsədyönlü siyasəti dayanır. Artıq demək olar ki, hər gün xoş xəbərlər alırıq. Azərbaycan Ordusu qarşısında davam gətirə bilməyən işğalçı ölkə diz çökmək üzrədir. Baş nazir Nikol Paşinyan 3 dəfə ağ bayraq qaldırıb və humanitar atəşkəs barədə razılığa gəlib. Lakin hər dəfə də erməni məkri, erməni hiyləsi özünü büruzə verib.\nErmənistan atəşkəs rejimini artıq üçüncü dəfə kobud şəkildə pozaraq, azad edilmiş əraziləri yenidən işğal etməyə cəhd göstərir, prosesi qarşıdurmanın davamına doğru yönəldir. Münaqişənin həlli ilə bağlı Azərbaycanın prinsipial mövqeyi – hərbi-siyasi nizamlama yeganə mümkün yoldur. Dövlətimizin başçısı qəti mövqeyini dəfələrlə bildirib: İşğal altında olan bütün ərazilər azad olunmalı, Ermənistan öz ordusunu geri çəkməli və zəbt etdiyi torpaqlardan çıxmalı, ondan sonra siyasi nizamlama prosesinə keçmək olar. Dövlətimizin başçısı bu günlərdə xalqa müraciətində işğalçı Ermənistana ağır zərbələr vurulması barədə məlumat verərək dedi ki, bir aya yaxındır ikinci Qarabağ müharibəsi davam edir. Bu müharibə xalqımız üçün Vətən müharibəsidir. Biz Vətən torpaqlarını işğalçılardan azad edirik. Bu müddət ərzində şanlı Azərbaycan Ordusu bir çox yaşayış məntəqələrini düşməndən azad edib. Biz döyüş meydanında tarixi ədaləti bərpa edirik. Çünki Dağlıq Qarabağ əzəli, tarixi Azərbaycan torpağıdır. Əsrlər boyu Azərbaycan xalqı bu torpaqlarda yaşayıb, yaradıb, qurub. Möhtərəm Prezidentimiz dünyanın aparıcı kütləvi informasiya vasitələrinə verdiyi müsahibələrində Ermənistanın dezinformasiyasını ifşa edərək əsl reallıqları olduğu kimi çatdırır.\nNikol Paşinyan hakimiyyətə gələnə qədər münaqişənin nizamlanması istiqamətində irəliləyiş əldə olunmasa da, danışıqlar davam etdirilirdi. Ancaq Ermənistan tərəfi açıq şəkildə müharibəyə başlamamışdı. Küçə və meydanlardan ölkə rəhbərliyinə gələn Nikol Paşinyan bu vaxta qədər danışıqlar prosesindən əldə olunmuş bütün razılaşmaların üstündən xətt çəkdi. “Qarabağ Ermənistandır” deyən baş nazir münaqişəni daha da alovlandırdı. O, dövlət başçısına xas olmayan hərəkətləri, qeyri-ciddiliyi, münaqişənin tarixindən, beynəlxalq hüquqdan bixəbərliyi və sərsəm bəyanatları ilə Azərbaycana qarşı Ermənistana rəhbərlik etmiş şəxslərin heç birinin etmədiyi təhqirlərə yol verdi. Onun açıqlamaları bir-birini təkzib edir, bu gün dediyini sabah danır, ziddiyyətli fikirlər səsləndirir. İşğalçı ölkənin Ermənistanın indiki rəhbərliyi bu sərsəm, düşünülməmiş addımları ilə danışıqlar prosesini mümkünsüz etdi və münaqişənin hərb yolu ilə həllindən başqa çıxış yolu qoymadı. Həm beynəlxalq təşkilatlar, həm də vasitəçilik missiyasını üzərinə götürmüş ATƏT-in Minsk qrupunun laqeydliyi, Ermənistanın beynəlxalq hüququn norma və prinsiplərinə hörmətsizliyinə göz yummaları münaqişəni indiki səviyyəyə gətirib çıxardı. Dövlət başçısı bir daha bəyan etdi ki, Ermənistana qarşı sanksiyaların tətbiq edilməməsi təcavüzkarı daha da azğınlaşdırdı. Təcavüzkara hansı sanksiyalar tətbiq edilə bilərdi? O sanksiyalar ki, Ermənistanı BMT Təhlükəsizlik Şurasının qətnamələrini yerinə yetirməyə və işğal edilmiş ərazilərdən qoşunları çıxarmağa məcbur etsinlər. Məsələn, İraq Küveyti işğal edəndən sonra İraqa qarşı tətbiq edilmiş sanksiyaları xatırlada bilərik. Dövlət başçısı hazırda hərbi əməliyyatlarda Ermənistanın böyük miqdarda hərbçi və texnika itkisi verdiyini də diqqətə çatdırdı. Ən təəccüblüsü də odur ki, Ermənistan tərəfi həlak olmuş hərbçilərin cəsədlərini təhvil almaqdan imtina edir. Azərbaycan Beynəlxalq Qırmızı Xaç Komitəsinə dəfələrlə müraciət etsə də, erməni tərəfi imtina edib. Ermənistanın mübadiləni döyüş zonasında etmək cəhdləri mübadiləni aparacaq insanların, mülki şəxslərin həyatını təhlükə altına qoymaq deməkdir. Azərbaycan Ermənistanın həlak olmuş hərbi qulluqçularının cəsədlərinin çox hissəsinin birtərəfli qaydada Ermənistana verilməsi barədə qərar qəbul edib. Lakin Ermənistan növbəti dəfə cəsədləri təhvil almaqdan imtina edib. Bu, heç bir insani əxlaq normalarına sığmır. Dövlətimizin başçısı bütün müsahibələrində birmənalı olaraq bildirib ki, Azərbaycan öz ərazisində vuruşur və işğal altındakı ərazilərimizin azad olunması uğrunda sona qədər mübarizə aparacaq, müstəqil tariximizin ən yeni salnaməsini yazacaq.


Ağsuda maarifləndirmə tədbiri keçirilib - AZƏRTAC\nDövlət Miqrasiya Xidmətinin Ağsu regional miqrasiya idarəsi tərəfindən Yeni Azərbaycan Partiyası Ağsu rayon təşkilatının inzibati binasında “Miqrasiya sahəsində dövlət siyasətini həyata keçirən hüquq - mühafizə orqanı və onun fəaliyyət istiqamətləri” mövzusunda hüquqi maarifləndirmə tədbiri keçirilib.\nXidmətdən AZƏRTAC-a bildirilib ki, tədbirdə Ağsu Rayon İcra Hakimiyyətinin nümayəndələri, hüquq-mühafizə orqanlarının əməkdaşları, rayonun kənd inzibati ərazi dairələri üzrə təmsilçiləri, bələdiyyə üzvləri və ictimaiyyət nümayəndələri, işəgötürənlər, sahibkarlar, həmçinin əcnəbi və vətəndaşlığı olmayan şəxslər iştirak ediblər.\nTədbirdə miqrasiya sahəsində dövlət siyasətini həyata keçirən hüquq-mühafizə orqanı Dövlət Miqrasiya Xidmətinin fəaliyyət istiqamətləri ilə bağlı məlumatlar verilib, həmçinin ölkə ərazisində yaşayan əcnəbilər və vətəndaşlığı olmayan şəxslərin miqrasiya sahəsində sənədləşdirilməsi qaydaları ətraflı izah olunub.\nVətəndaş məmnunluğunun təmin edilməsi, aidiyyəti şəxslərin bu sahədə hüquqi biliklərinin artırılması məqsədilə maarifləndirmə tədbirlərinin bundan sonra da davam etdiriləcəyi diqqətə çatdırılıb.\nAZERTAG.AZ :Ağsuda maarifləndirmə tədbiri keçirilib


Ticarət satış elanlarını təqdim edin - Maryino, Moskva\nMoskvanın Maryino bölgəsindəki biznesin satışı üçün bir reklam göndərin. Moskva və Moskva vilayətində pulsuz elanlar lövhəsi.\nMoskvanın Maryino şəhərində bir satış yeri üçün reklam göndərmək istəyirsiniz? Sizin üçün ən təsirli həll yolu 495.city elanlar saytında bir iş satış elanı təqdim etməkdir. 495. şəhər - Moskvanın bütün bölgələrini və Moskva vilayətini əhatə edən bir elan lövhəsi. Hər gün minlərlə istifadəçi burada məhsul axtarır. Onlara təklifiniz barədə danışın və müştəri tapmağınıza kömək edəcəyik.\nR-dəki bir müəssisənin satışı üçün bir elan təqdim edin. 495. şəhər bülleten lövhəsində Maryino, Moskva çox sadədir.


EduExpo - Təhsil sərgisi 10-12 oktyabr tarixlərində keçiriləcək!\nTəhsil sərgisi 10-12 oktyabr tarixlərində keçiriləcək!\n10-12 oktyabr tarixlərində Bakı Ekspo Mərkəzində 13-cü Azərbaycan Beynəlxalq Təhsil “EduExpo” sərgisi keçiriləcək. Sərgi Azərbaycan Respublikasının Təhsil Nazirliyi tərəfindən dəstəklənir. Həmçinin sərgiyə Azərbaycan Respublikası Sahibkarlar (İşəgötürənlər) Təşkilatları Milli Konfederasiyası (ASK), Azərbaycanda İxracatın və İnvestisiyaların Təşviqi Fondu və Azərbaycan Respublikasının Kiçik və Orta Biznesin İnkişafı Agentliyi dəstək göstərir. Sərginin baş sponsoru Kapital Bankdır.\nÖlkədə və regionda təhsil sahəsinə həsr olunan və aparıcı yerli və xarici ali təhsil müəssisələrini, təhsil mərkəzlərini, dil kurslarını, eləcə də xaricdə təhsil üzrə konsaltinq şirkətlərini bir araya gətirən irimiqyaslı beynəlxalq sərgidir. Xarici iştirakçıların sırasında Almaniya, Belarus Respublikası, Çex Respublikası, İran, İsveç, Qazaxıstan, Latviya, Litva, Macarıstan, Niderland Krallığı, Özbəkistan, Polşa, Rumıniya, Rusiya, Türkiyə və Yunanıstanın nümayəndələri yer alır. Azərbaycan İlahiyyat İnstitutu, Daşkənddə yerləşən Sinqapur Menecmentin İnkişafı İnstitutu, Lublin Mariya Kyuri-Sklodovski adına Universiteti, Moskva Fasiləsiz Təhsil İnstitutu (İNO), Novosibirsk bölgəsinin universitetləri, Dövlət İmtahan Mərkəzi, “Rəqəmsal bacarıqlar” layihəsi və LexSolar şirkəti sərgidə debüt edəcək.\nAzərbaycanın aparıcı ali təhsil müəssisələri: ADA Universiteti, Azərbaycan Dillər Universiteti, Azərbaycan Dövlət İqtisad Universiteti, Azərbaycan Dövlət Neft və Sənaye Universiteti, Azərbaycan Memarlıq və İnşaat Universiteti, Azərbaycan Texniki Universiteti, Azərbaycan Universiteti, Bakı Dövlət Universiteti, Bakı Slavyan Universiteti və s.\nAzərbaycan Respublikası Təhsil Nazirliyinin innovativ stendində birbaşa sərgidə ən son təhsil metodikası barədə, eləcə də uşaqların inkişafı mərkəzinin mütəxəssislərindən uşaqların təhsili haqqında məlumat əldə etmək imkanıdır. Həmçinin stenddə Koreya təhsil standartları əsasında fəaliyyət göstərən peşə təhsili mərkəzi, habelə İT zonası təqdim ediləcək.\nSərgidə Avropa Birliyinin stendində müxtəlif Avropa ölkələrinin təhsil müəssisələri, dil kursları, tələbə mübadiləsi proqramları təqdim olunacaq.\nMəktəbəqədər təhsil, orta təhsil, ilk peşə və orta ixtisas təhsil, ali təhsil, magistratura, MBA, aspirantura, doktorantura, xaricdə təhsil və tələbə mübadiləsi üzrə proqramlar, dil kursları, kurslar, yay məktəbləri, treyninqlər, у dərsliklər və dərs vasitələri və s. kimi sahələrdir. Tam siyahı ilə linkdən keçərək tanış olmaq mümkündür: https://eduexpo.az/az-exhibitorslist-2019.html\nSərginin keçirildiyi üç gün ərzində 12 000 nəfərdən ibarət hədəf auditoriya ilə görüşlər keçirmək və öz fəaliyyət istiqamətinizi əyani şəkildə təqdim etmək imkanıdır.\nTəhsil sahəsində ən son nailiyyətlər, innovasiyalar, perspektivli startaplar və təhsil prosesində İT texnologiyalarının tətbiq mexanizmlərini nümayiş etdirmək üçün interaktiv platformadır.\n“B2B” formatlı görüşlər, universitet təqdimatları, müsabiqələr, ustad dərsləri, Fibonaççi oyunları və bir sıra digər tədbirləri ehtiva edən dolğun işgüzar və əyləncə proqramlarıdır.


Medicina.az - İnsanlar nəqliyyatda maska qadağasına pul tələsi kimi baxır - Millət vəkili\nİnsanlar nəqliyyatda maska qadağasına pul tələsi kimi baxır - Millət vəkili\n“Ölkədə pandemiyanın göstəriciləri demək olar ki, minimal rəqəmlərdir. Bu o deməkdir ki, artıq pandemiya bitib. Bu səbəbdən də digər karantin qadağaları kimi qapalı məkanlarda maska taxmaq qadağası da ləğv olunmalıdır”.\nBunu Bakupost.az -a millət vəkili Müşfiq Cəfərov qapalı məkanlarda maska tələbinin ləğvi ilə bağlı danışarkən deyib:\nMillət vəkili bildirib ki, insanlar artıq maska tələbini sırf pul tələsi kimi qiymətləndirir:\n“Biz deyirik ki, pandemiya azalıb, əslində, azalmayıb. Pandemiya bitib desək, daha doğrudur. Bunu hazırkı göstəricilərə görə qeyd edirəm. Dünya təcrübəsinə baxsaq görərik ki, 40-50 nəfərlik statistik nəticələrlə pandemiyanı bitmiş hesab edirlər. Bütün qadağaları da ləğv edirlər.Düşünürəm ki, maska tələbi absurddur.\nÜstəlik xoş olmayan mənzərələrlə də qarşılaşırıq. Xüsusilə, ictimai nəqliyyatda DİN əməkdaşları ilə sərnişinlər arasında gərgin anlar baş verir. İnsanlar tərəfindən bunun sırf pul tələsi kimi qiymətlərindirilməsinə səbəb olan bu qadağa ləğv olunmalıdır. Hazırda pandemiyanın heç bir qorxusu yoxdur, üstəlik, müharibələrin və pandemiyanın səbəb olduğu çətin şəraiti də nəzərə alsaq, insanları cərimələyib, incitmək mənasıdır. Təklif edirəm ki, bu məsələdə dünya təcrübəsinə baxaq və onlarda olduğu kimi bunu cərimə halına gətirməyək, könüllü olsun. Necə ki bəzi ölkələrdə bu tələb ya tamamilə aradan qaldırılıb, ya da maska var, lakin cərimə yoxdur”.\nM.Cəfərov quru sərhədlərin açılmasının da zəruri olduğunu bildirib:\n“Quru sərhədlərin bağlı qalması hazırkı dövrdə lazımsız bir qadağadır. Hazırda vətəndaşlarımız Rusiyadan və digər qonşu ölkələrdən quru yolla Azərbaycana gələn bilmirlər. Bu da haqlı narazılıqlara səbəb olur. Tezliklə maska və quru sərhədlərin bağlı qalması tələbi ləğv olunmalıdır. Milli Məclisdə karantin cərimələrinin silinməsi təklif olundu. Mən də bu təklifə dəstək oluram və düşünürəm ki, bu cərimələr silinsə, daha yaxşı olacaq. Bu dövlətimizin apardığı əhalinin sosial rifahının yaxşılaşdırılması konsepsiyasının tərkibi olardı”.


Nemtsovun qatillərindən biri Çeçenistana qayıtdı\n30 İyun 2015 15:16\nRusiyanın müxalif siyasətçisi Boris Nemtsovun qətlinin mümkün təşkilatçısı kimi axtarışda olan “Şimal” batalyonunun keçmiş hərbi qulluqçusu Ruslan Qeremeyev Rusiyaya qayıdıb.\nPublika.az xəbər verir ki, bu barədə “Rosbalt” agentliyinə cinayət işi ilə tanış olan mənbə bildirib.\nTədqiqatçıların məlumatına görə, Qeremeyev Birləşmiş Ərəb Əmirliklərinə (BƏƏ) qaçmışdı. Agentliyin hüquq-mühafizə orqanlarındakı mənbənin məlumatına əsasən, hazırda olan informasiya görə, şübhəli şəxs Çeçenistan Respublikasının dağlıq kəndlərindən birindədir.\n“Rosbalt” qeyd edir ki, cinayət işinin materiallarına daxil olan videoyazılarda cinayətin bütün güman edilən iştirakçıları, xüsusi halda Zaur Dadayev və Ruslan Qeremeyev təsvir edilib. Videoyazılar 28 fevral və 1 mart tarixlərində aeroportun müşahidə kamerası tərəfindən qeydə alınıb.\nQeyd edək ki, Nemtsov fevralın 27-də axşam saatlarında Kreml yaxınlığında, Moskva çayı üzərindəki körpüdə qətlə yetirilib. Martın 8-də Moskvanın Basman rayon məhkəməsi Boris Nemtsovun qətlində şübhəli bilinən beş nəfərin həbs olunması barədə qərar çıxarıb.\nZaur Dadayevə və Anzor Qubaşevə cinayət işi üzrə ittiham irəli sürülüb. Cinayət işində əsas fiqur Çeçenistan Respublikasının Daxili İşlər Nazirliyinin daxili qoşunlarının “Şimal” batalyonun komandirinin sabiq-müavini Zaur Dadayev hesab olunub. Digər üç nəfər – Qubaşevin qardaşı Şahid, Tamerlan Əskərxanov, Xamzad Baxayev və axtarışda olan Ruslan Qeremeyev hələlik şübhəli hesab olunurlar.


Azərbaycanda yeni xəbər saytı açıldı - Baş redaktor hədəflərdən DANIŞDI - modern.az\n25 Yanvar 2019, 11:13 | MEDİA\nAzərbaycanda yeni xəbər saytı açıldı - Baş redaktor hədəflərdən DANIŞDI\nAzərbaycanda yeni xəbər saytı fəaliyyətə başlayıb. Modern.az-ın məlumatına görə, Yenisabah.az adlı saytı jurnalist Elnur Məmmədli yaradıb.\nBu haqda danışan baş redaktor bildirib ki, Yenisabah.az saytı ölkədə baş verən siyasi, ictimai, sosial, iqtisadi və həyatın digər sahələrini əhatə edən mövzularda xəbərlər yayacaq:\n“Saytımızda mövcud mediada olan ənənəvi xəbər kateqoriyalarından fərqli bir neçə sahəvi bölmələr də fəaliyyət göstərəcək. Müstəqil fəaliyyət göstərən sayt ölkədəki ictimai və siyasi təşkilatlar arasında heç bir fərq qoymadan xəbər hesab olunacaq bütün məlumatları öz səhifəsində işıqlandıracaq. Media sahəsində kifayət qədər rəqabətin olduğunu bilirik. Amma kifayət qədər boşluqların da olduğunu görürük. Ona görə də saytın inkişafı üçün bu boşluqlardan yararlanmaq və təkrarçılığa yol verməmək üçün isə fərqlənmək niyyətindəyik. Əsas hədəfimiz Azərbaycanda olan internet istifadəçilərinin ən azı 10 faizini öz oxucumuza çevirməkdir. Bunun üçün oxucularımızla daim kontakda olmaq və xüsusilə vətəndaş jurnailstikasının imkanlarından maksimim istifadə etmək niyyətindəyik. Prinsiplərimizdən biri də insanların vaxtını çox almamaq üçün bacardığımız qədər xəbər yükünü saxlamaqla yazılarımızın (müəllif yazıları istisna olmaqla) kifayət qədər qısa təqdim olunmasıdır”.


"Avropa İnsan Hüquqları Məhkəməsi işi müzakirə edənə qədər Saakaşvili həbsdən azad edilməlidir" - Avropa Parlamentinin deputatları\n11:06 / 20.10.2021\n"Avropa İnsan Hüquqları Məhkəməsi işi müzakirə edənə qədər Saakaşvili həbsxanadan azad edilməlidir", - Avropa Parlamentinin 5 deputatı tərəfindən imzalanan bəyanatda deyilib.\nBəyanata görə, Saakaşvilinin işi Avropa İnsan Hüquqları Məhkəməsinə təhvil verilib və Aİ bu məsələləri yaxından izləyəcək.\nAvropa Parlamenti üzvlərinin bəyanatda qeyd etdiklərinə görə, müxalifət lideri və keçmiş prezidentin həbsdə olması təqibin siyasi mahiyyəti ilə bağlı suallar yaradır.\n"Avropa İttifaqı ilə əlaqəli bir ölkə olan Gürcüstan, demokratiya, insan hüquqları və qanunun aliliyi kimi Avropa dəyərlərini və prinsiplərini müdafiə etmək öhdəliyində olmalıdır. Gürcüstanın Avropaya inteqrasiyasının tərəfdaşı olan Gürcüstan xalqı və Gürcüstanın Avropalı tərəfdaşları hökumətdən və hakim partiyadan bu prinsip və standartları tam şəkildə həyata keçirməyi və onlara riayət etməyi gözləyir.\nMüxalifət lideri və keçmiş prezidentin Gürcüstanda həbsdə olması təqibin siyasi mahiyyəti ilə bağlı suallar yaradır. Baş nazir Qaribaşvilinin açıq bəyanatları yalnız Saakaşviliyə qarşı açılan işlərin arxasındakı siyasi motivləri təsdiqləyir və Avropa tipli ədalət sistemində tamamilə qəbuledilməzdir.\nGürcüstanın Avropa gələcəyi təhlükədədir. Bu vəziyyətin həll edilməsi məsələsində məsuliyyət ilk növbədə hökumətin və hakim "Gürcü Arzusu" partiyasının üzərinə düşür.\nSaakaşvilinin işi Avropa İnsan Hüquqları Məhkəməsinə göndərilib. Bu, Avropa ədalətinin Gürcüstanın gələcəyi üçün ən vacib məsələni həll etməsi üçün bir yoldur və Aİ bu məsələləri yaxından izləyəcək və ona uyğun hərəkət edəcək. "AİHM (Avropa İnsan Hüquqları Məhkəməsi) işi müzakirə edənə qədər Saakaşvili həbsdən azad edilməlidir", - deyə Avropa Parlamentinin deputatları tərəfindən imzalanan bəyanatda qeyd edilib.\nEndryu Kubilius - Euronest Parlament Assambleyasının həmsədri;\nRasa Yukneviçien - Cənubi Qafqazla Əlaqələr Nümayəndəliyinin rəhbəri (DSCA);


Cavid Şirəliyev barəsində deyilən böhtanlara cavab verdi » www.7GUN.az\nSon günlər ölkədə repressiyaların yeni dalğası başlayıb. İctimai fəallar oğurlanıb həbs olunur, həbsdə olan siyasi məhbuslara təzyiqlər göstərilir. Siyasi məhbusları müdafiə edən şəxslər və təşkilatlar hədəfə alınır. Çox maraqlıdır ki, adını “müxalifətçi”, “müstəqil” qoyan bəzi şəxslər bu repressiyalara qarşı çıxmaq əvəzinə, baş verənlərə etiraz edən bizləri hədəfə alıblar. Məqsədli və məkrli şəkildə son günlər adımın hallanması, guya mənim vasitəmlə “Rüfət Səfərovun öldürülməsi” nağılına, cəfəngiyyatına aydınlıq gətirmək istəyirəm.\nRüfət Səfərovun ətrafında bu cür ucuz şou quranlara tövsiyyəm odur ki, ciddi şəkildə onun və digər siyasi məhbusların müdafiəsi ilə məşğul olsalar daha yaxşı olardı. Əgər belə niyyətləri və iradələri varsa...\nEvinin sökülməsinə etiraz edərək özünə qəsd edən şəxs vəfat edib- VIDEO


Dərbənddə Nizami Gəncəvinin heykəli növbəti dəfə vandalizmə məruz qaldı » Teref.az\nDərbənddə Nizami Gəncəvinin heykəli növbəti dəfə vandalizmə məruz qaldı\nRusiya Federasiyası, Dağıstan respublikası, Dərbənd şəhəri. Burada ucaldılan dahi şairimiz Nizami Gəncəvinin heykəli növbəti dəfə vandalların hücumuna məruz qalıb. Dərbənd şəhərindən aldığımız məlumata görə, son altı ayda bu cür hərəkətlər dörd dəfə təkrarlanıb. Amma uzun illərdir ki, abidəyə silsilə vandal hücumları təşkil olunur. Vəhşilik törədənlərin şəxsiyyəti isə naməlumdur. Ona görə də vandallar çirkin əməllərindən əl çəkmirlər. Təxminən iki həftə öncə naməlum şəxs və yaxud şəxslər Nizami Gəncəvinin heykəlini daha ciddi şəkildə zədələyiblər. Vandallar dahi şairimizin sağ əlinin barmaqlarını qıraraq təhqiramiz formaya salıblar.\n“Şimal xəbərləri”nin əməkdaşı Dərbənd Azərbaycanlılarının Milli-Mədəni Muxtariyyatının sədri, tanınmış jurnalist Telman Tahirli ilə bu barədə söhbət edib. İctimai-siyasi fəal bildirib ki, baş vermiş hadisə ilə bağlı Dərbənd şəhər polis idarəsinə rəsmi müraciət ünvanlayaraq heykəlin yerləşdiyi parka müşahidə kamerası qoyulmasını xahiş edib. Prokurorluq da məsələyə qarışıb. Təxminən üç gündür ki, abidə bərpa edilib və yaxınlığına müşahidə kameraları yerləşdirilib. Telman Tahirli müsahibəsində heykələ edilən vandal aktının şəhərdə milli ədavəti qızışdırmaq istəyən qüvvələr tərəfindən törədilməsini də istisna etməyib.\nQeyd etdiyimiz kimi, uzun illərdir ki, Nizami Gəncəvinin Dərbənd şəhərindəki heykəli bu cür vəhşiliyə məruz qalır. Təccüblüdür ki, ötən dövr ərzində yerli hüquq-mühafizə orqanları bu alçaq işi görənləri ifşa etmirlər. Bizcə Telman Tahirli haqlıdır. Vandal aktını həyata keçirənlər şəhərdəki etnik azərbaycanlıların heysiyyatı və qüruru ilə oynayır və onları süni şəkildə ayağa qaldırmaq istəyirlər. Bu baş verəcəyi təqdirdə soydaşlarımızı Dərbənddə yaşayan istənilən xalqla üz-üzə qoya bilərlər. Şimali Qafqaz üzrə ekspert Müqəddəs Mehdiyev deyir ki, o, baş vermiş vandalizmdə daha çox üçüncü qüvvənin iştirakından şübhələnir: “Biz bu məsələni Azərbaycan mətbuatında da dəfələrlə qaldırmışıq. Çox təəssüf ki, nə Dağıstan, nə də Dərbənd rəhbərliyi problemə münasibətini bildirməyib. Qədim şəhərdə yaşayan soydaşlarımız çox ehtiyyatlı olmalıdırlar. Təklif edirəm ki, azərbaycanlılar kütləvi şəkildə N. Gəncəvinin heykəlinə edilən vandal aktı ilə əlaqədar Dağıstanın başçısına və hüquq-mühafizə orqanlarının rəhbərlərinə müraciət etsinlər”\n“Şimal xəbərləri”шаблоны для dle 11.2